Silap Bedung Bayi Boleh Jadi Punca ‘Hip Dysplasia’. 7 Perkara Ibu Mesti Tahu

Membedung bayi telah diamalkan dalam masyarakat kita sejak berabad lamanya. Kebanyakannya bersetuju bahawa dengan membedung bayi, ia akan memberi rasa aman kepada bayi. Ada juga yang menganggap bahawa membedung bayi adalah salah satu cara untuk mendapatkan bentuk kaki bayi yang lurus dan tidak ‘kengkang’.
Dr. Nicholas Clarke, melalui Archives of Disease in Childhood menekankan bahawa setiap ibu bapa perlu mengetahui cara membedung bayi dengan betul. Masih ramai yang mungkin kurang sedar mereka melakukan cara yang salah semasa membedung bayi.

7 Perkara Ibu Mesti Tahu Tentang Cara Bedung Bayi
Beberapa perkara yang harus diperhatikan dalam cara bedung bayi adalah seperti berikut.
1. Biarkan Ada Ruang Untuk Kaki Bayi Bergerak
Mungkin kebanyakan ibu yang menarik dan menekan kaki bayinya sebelum melilitkan kain bedung kerana mempercayai cara ini mengelakkan kaki bayi ‘pengkar’.

Menurut pakar, apabila kaki dan pinggul bayi tidak bebas untuk bergerak, ia akan meningkatkan risiko bayi terkena hip dysplasia, iaitu gangguan pembentukan sendi pinggul di mana bahagian atas tulang peha tidak berada tepat di soketnya. Untuk jangka masa panjang, ia dapat menyebabkan masalah perkembangan pada persendian kaki dan pinggul bayi.

Foto Kredit: International Hip Dysplasia Institute

2. Pentingnya Mengemaskan Bahagian Atas Bedungan
Sesetengah ibu terlalu memberi perhatian kepada bedungan bawah (bahagian kaki) dan memberi kelonggaran pada bahagian atas. Sebenarnya, cara ini adalah terbalik daripada yang sebetulnya.
Sepatutnya, ibu perlu memastikan lengan bayi dibedung dengan kemas dan terlilit rapi. Hal ini penting kerana bedungan atas yang terlepas tanpa disedari boleh menjadi faktor bayi lemas atau risiko SIDS (sudden infant death syndrome).

3. Pastikan Semua Keperluannya Telah Dipenuhi Terlebih Dahulu
Jika anda mahu membedung bayi, pastikan dahulu bahawa bayi sudah menyusu dan lampinnya tidak basah.
Apabila keperluan ini tidak dipenuhi, bayi mungkin akan meragam dan tidak rasa selesa ketika dibedung.
Foto Kredit: huffingtonpost.com
4. Sampai Bilakah Bayi Patut Dibedung?
Menurut The American Academy of Pediatrics, bayi sebenarnya tidak perlu dibedung lagi apabila mereka sudah boleh berguling, iaitu sekitar usia 2-3 bulan. Apabila bayi sudah kuat untuk berguling, mereka mungkin boleh tertiarap sendiri tanpa dapat melepaskan lengan, lalu menghalang pernafasan.
Dalam usia ini juga, biasanya refleks ‘terkejut’ atau ‘startle reflex’ akan berkurang dan bayi akan dapat tidur dengan lebih lena.
Foto Kredit: flipboard.com
5. Elakkan Membedung Terlalu Lama
Namun jika bayi kelihatan tidak selesa dan sukar tidur tanpa dibedung, bolehlah anda terus membedungnya untuk beberapa bulan lagi untuk membantunya tidur. Apapun, elakkan membedung terlalu lama kerana sesetengah sumber berpendapat selepas usia tersebut, bedung mungkin menghalangnya daripada bergerak-gerak dan mengganggu perkembangannya.
Tanpa bedung, skin-to-skin contact antara bayi dan ibu dapat berlaku dengan lebih kerap, lalu membantu mengeratkan hubungan serta memberi rasa selesa kepada bayi.
Foto Kredit: hee.nhs.uk
6. Pilih Fabrik Yang Sesuai
Kini telah terdapat pelbagai produk yang dijual di pasaran khas untuk membedung bayi. Dengan rekaan dan corak yang comel, ibu-ibu mesti rambang mata untuk memilih!
Perlu diingat, faktor penting dalam pemilihan kain bedung ini antaranya adalah kesesuaian fabrik tersebut dengan suhu di negara kita. Pastikan kain tidak terlalu tebal sehingga membuat bayi terlalu panas dan tidak selesa apabila dibedung.
Foto Kredit: amazon.com
7. Teknik Membedung Bayi Yang Betul
Ada pelbagai cara membedung bayi yang boleh dilakukan, walaupun hanya dengan menggunakan kain lampin atau kain berbentuk segiempat yang selesa.
Antara cara yang paling mudah adalah:

Tempatkan kain bedung di atas permukaan yang rata dengan sudut kain berada di atas. Kemudian, salah satu hujung di atas sedikit hingga kain hampir menyerupai bentuk segitiga.
Tempatkan bayi di atas kain bedung, tepat di bahagian tengah. Lipatan atas kain bedung bayi adalah di sekitar bahu.
Tarik hujung kain di sisi kiri bayi hingga menutupi lengan kiri hingga dadanya. Selitkan hujung kain tersebut di bahagian bawah ketiak kanan.
Seterusnya, lipat kain bedung bayi bahagian bawah ke atas. Jangan terlalu ketat, biarkan ada ruang di sekitar kaki bayi.
Akhir sekali, ambil hujung kain bedung sebelah kanan bayi hingga menutupi tubuhnya. Kemudian lipat lebihan kain bedong bayi ke belakang punggung bayi.

Untuk melihat video bagi beberapa cara membedung bayi yang selamat dan selesa, anda boleh merujuk video daripada International Hip Dysplasia Institute (IHDI) dengan menekan gambar di bawah.

Banyak Kelebihan Membedung Bayi Jika Dilakukan Dengan Betul
Sememangnya membedung bayi memiliki banyak kelebihannya yang tersendiri – terutamanya dalam membantu bayi bertenang dan tidur lena.
Yang penting, pastikan ibu dan ayah mengetahui cara yang selamat untuk melakukannya ya!


Cara Bekukan & Buang Minyak Masak Yang Dah Hitam Guna Barang DAISO

“Alamak, banyaknya lebihan minyak masak dah hitam ni, macam mana nak buang eh?”
Lebihan minyak masak yang sudah berwarna hitam sudah tidak boleh digunakan untuk memasak dan perlu dibuang. Tetapi, pembuang lebihan minyak ini agak sukar kerana selalu akan terbocor dari bekas plastik yang digunakan. Menjadi antara contoh orang ramai adalah cara yang digunakan oleh orang Jepun dimana mereka akan membekukan dahulu minyak tersebut sebelum dibuang. Tapi, macam mana nak bekukan minyak tu? Jangan risau, dengan perkongsian ini anda akan lebih mudah untuk buang lebihan minyak masak dalam keadaan yang bersih!

MACAM MANA NAK BUANG MINYAK MASAK YANG DAH HITAM?

Ini salah satu cara buang minyak masak yang dah jadi hitam legam.

Jom bekukan minyak masak sebelum buang ke tong sampah. Buang minyak ke sinki boleh menyebabkan sinki tersumbat. Stress jadinya bila sinki tersumbat. Tak pasal-pasal kena upah tukang paip baiki sinki tersumbat.

Cara-caranya
1. Beli “hardener” @ pengeras minyak masak (boleh beli di DAISO RM5.90/kotak ada 5 pek).

2. Panaskan minyak masak dan masukkan hardener.

3. Tunggu sehingga sejuk dan minyak akan membeku.

4. Masukkan dalam plastik ikat kemas dan buang dalam tong sampah.

Selamat mencuba! Tak susah nak buang lebihan minyak dah lepas ni.
Sumber : Noor Hafiza Mohamad


Nak Speaking Macam Aisyah London? Download 5 Aplikasi Percuma Ini

“Macam mana aku nak bagi pandai berbahasa Inggeris ni? Nak pergi kelas kena bayar…”
Menguasai Bahasa Inggeris merupakan antara pengetahuan yang sudah dikategorikan sebagai wajib untuk anda ambil tahu. Tahu untuk berbahasa Inggeris sama ada dari segi percakapan, penulisan dan pembacaan merupakan kelebihan untuk anda berkongsi ilmu dan juga melancong. Mungkin ramai dalam kalangan anda tidak mahu untuk ke kelas Bahasa Inggeris kerana yurannya yang agak mahal dan perlu mengikut jadual masa. Namun, sebenarnya anda boleh sahaja belajar menguasai Bahasa Inggeris secara percuma!

1. Duolingo

Jika anda mahu belajar Bahasa Inggeris dari mula, ini merupakan salah satu aplikasi yang boleh membantu. Duolingo menggunakan 23 jenis permainan atau game yang memudahkan lagi pembelajaran anda. Buat anda yang masih berjinak-jinak untuk belajar, anda boleh mulakan dengan mempelajari verb, noun dan perkara asas lain dahulu. Buat anda yang sudah sedikit mahir, boleh terus cuba menyelasaikan ayat dan mempelajari bahagian penulisan pula.

2. Lingbee

Bila anda sudah belajar tentang frasa-frasa asas dalam Bahasa Inggeris, pastinya mahu mempraktikkan dari segi percakapan pula kan? Inilah masanya anda memerlukan pertolongan Lingbe. Aplikasi ini bantu untuk menghubungkan anda dengan orang dari serata dunia dimana anda boleh bercakap dan berlatih dengan orang luar. Bukan sahaja dapat belajar bercakap dalam Bahasa Inggeris, malah kita juga boleh mendapat kawan baharu.
3. Memrise

Ini merupakan aplikasi bahasa yang mendapat pengiktirafan Google Play Award 2017. Segala info dan pembelajaran dalam aplikasi ini digubal oleh komuniti Memrise yang menjadikan aplikasi ini lebih ‘user friendly’. Memang banyak kursus bahasa yang boleh didapati jika anda menggunakan Memrise.
4. Awabe

Ini merupakan satu platform bahasa Inggeris yang mempunyai lebih 400 frasa vocabulary dan ayat untuk membantu anda mempelajari Bahasa Inggeris. Aplikasi ini memudahkan anda belajar menerusi video, audio dan penterjemahan bahasa termasuklah permainan interaktif. Bukan itu sahaja, siap ada ujian untuk menguji tahap pengetahuan anda juga!
5. Learn English Daily

Kalau mahukan pembelajaran yang lebih simple dan mudah, anda boleh cuba aplikasi Learn English Daily. Bukan sahaja boleh membaca, anda juga boleh gunakan aplikasi ini untuk mendengar beribu-ribu pharasa Bahasa Inggeris yang dibuat oleh komuniti di dalam apps tersebut. Maknanya, segala ayat yang ada di dalam ini adalah lebih mudah dan sesuai dengan komunikasi harian anda.


Cara Mudah Buat Simpanan Melalui Aplikasi MAE Untuk Beli Dinar Emas, Sebulan RM100 Je!

Pembelian emas merupakan antara pelaburan yang sangat bagus untuk masa hadapan. Ini juga diklasifikasikan sebagai aset individu dimana anda akan mendapat habuan yang berkali ganda jika dijual mengikut kepada harga emas yang susah untuk turun. Tetapi, ramai juga dalam kalangan kita yang agak sukar untuk menabung bagi tujuan pembelian emas ini.
Jadi, salah satu cara yang paling mudah untuk anda ‘secure’ duit terutama sekali yang mempunyai akaun Maybank, anda sebenarnya boleh buat tabung untuk membeli emas melalui aplikasi MAE. Sebulan serendah RM100 sahaja dah boleh simpan beli emas!

MACAM MANA NAK BUAT TABUNG KHAS UNTUK BELI EMAS?

Sini Lia tunjukkan cara mudah nak beli 1 dinar emas (4.25 gram) dengan bulanan RM100 je. Lia faham ramai orang ada impian nak miliki 1 dinar emas tapi tak mampu nak keluarkan duit sebanyak RM1,100 harga untuk 1 dinar. Jadi Lia nak tunjukkan cara untuk simpan secara automatik menggunakan fungsi “Tabung” di aplikasi MAE by Maybank2U.

Target : 1 Dinar (4.25gram) = RM1,100

Tempoh masa : 10 bulan
Sebulan : RM110 sahaja
Sekarang dah jelaskan berapa simpanan kena buat? Jangan risau, duit yang disimpan itu hanya diasingkan ke dalam tabung yang kita set kan itu dan ianya akan dikembalikan once sasaran sudah dicapai atau Tabung ditamatkan. Jom lihat gambar di bawah untuk step by step menabung emas 1 dinar secara konsisten.
1.Buka aplikasi MAE
 by Maybank2u dan ‘create Tabung’.

2. Pilih kategori yang bersesuaian dan kali ini pilihan anda adalah ‘Shopping’.

3. Letak nama tabung anda.

4.Letakkan berapa jumlah simpanan yang anda mampu.

5. Tarikh mula simpanan.

6.Tarikh akhir simpanan.

7. Anda juga boleh ‘link’ tabung simpanan ini dengan akaun bank sedia ada.

8. Siap!

Sumber: Nor Aliah Mohd Nor


Cara Untuk Tempah Roti Gardenia Secara Pukal Untuk Doorgift Majlis Perkahwinan

Kini, kerajaan sudah membenarkan majlis seperti kenduri kahwin di negeri PKPB adalah 50% kapasiti ruang, manakala untuk negeri PKPP adalah mengikut kepada keluasan kapasiti. Jadi, ramai dalam kalangan kita yang mengambil peluang ini untuk melangsungkan majlis perkahwinan terutama bagi mereka yang sudah menangguh sekian lama.
Bila dah nak buat majlis, pasti elemen yang paling penting untuk tetamu adalah buah tangan atau ‘doorgift’ bukan? Antara yang mendapat sambutan adalah dengan memberi roti Gardenia sebagai buah tangan buat tetamu. Memang menarik tetapi macam mana caranya untuk membuat pesanan? Ini perkongsiannya.

STEP UNTUK TEMPAH ROTI GARDENIA

1. Amik telefon picit nombor 03-516 13228. Telefon kilang gardenia dan mintak lah nak cakap dengan Puan Farah. Jangan kedekut credit sangat. Letih dah saya cerita kat post dari tahun lepas.

2. Bagi tahu Cik/Puan/Datin/Puan Seri nak tempah berapa banyak roti. Kalau nak tau harga sila lah tanya dulu. Kalau kena dengan bajet boleh proceed langkah seterusnya.

3. Lepas dapat harga, depa akan bagi no akaun gardenia & email. Apa kita kena buat, kita kena bayar duit dan kita kena email resit dalam bentuk PDF.

4. Waktu send email bagi sekali details kita. Nama, Alamat, Tarikh nak hantar roti, berapa banyak roti nak, dan no telefon kita.
Okey, sampai hari kejadian tak yah dok gelabah apa. Memang lori gardenia akan sampai depan umah hg. Zis pun cempera gak dok tunggu.
Dah sampai tue, kita pack sendiri lah roti masuk lam kotak tue nah. Kita bayar harga roti dan harga kotak tue sekali. Dalam RM 2.65 tahun lepas. Tahun ini tak tau.

Tak ada charge delivery. Percuma sahaja sampai depan pintu umah kita. JIKA BAJET HAMPA BAWAH RM 2. BOLEH TEMPAH NUMEE GARDENIA, SIAP SEKALI KOTAK JUGA.
Ok selamat menempah!
Sumber: Nurshahira Rosli/ Gardenia Bakeris KL


CCTV Hantar Mesej Dalam Rumah Ada ‘Pergerakan’, Rupanya Pak Guard Masuk Siap Tinggal Baju!

Viral di laman media sosial apabila seorang wanita di Facebook, berkongsi detik-detik yang tidak akan dilupakan sepanjang hidupnya apabila rumah kediaman miliknya dimasuki seseorang yang tidak dikenali. Kejadian berkenaan berlaku pada 10 Februari lalu kira-kira jam 12.14 pagi ketika dia dan anak-anaknya tiada di rumah.
Apa yang mengejutkan adalah rakaman CCTV menghantar mesej bahawa ia mengesan ‘pergerakan’ di dalam rumahnya. Rupa-rupanya diceroboh oleh…

Baca juga: [VIDEO] ‘Laju Air Mata’- Ayah Titip Pesan Untuk Anak Perempuan Bakal Berkahwin Undang Sebak…
CCTV HANTAR MESEJ ADA ‘PERGERAKAN’, RUPANYA SECURITY GUARD CEROBOH MASUK RUMAH!

Kisahnya bermula apabila wanita berkenaan yang dikenali sebagai Yuyun Nissa mendapat satu notification menerusi telefon bimbitnya yang mengatakan CCTV di dalam rumahnya mengesan ‘pergerakan’. Pergerakan apakah itu?

Apa yang mengejutkan, dia melihat pengawal keselamatan di kawasan perumahan miliknya itu menceroboh masuk serta dilihat sedang berkeliaran di dalam rumah.
Yuyun tak sampai rumah lagi masih kat luar on the way nak balik dari pergi makan. Tiba-tiba dapat notification CCTV dari dalam rumah ‘motion detected’ asyik ‘blink’ je terus buka tengok live CCTV.
Allahuakbar sekali tengok ada seorang lelaki dalam rumah Yun. Lelaki tu macam familiar sangat sekali tengok baju dia pakai.. Oh no! Kenal sangat. Rupanya security guard perumahan Yuyun. Dia asyik berkeliaran dalam rumah naik turun siap buka baju semua.
Lebih menyeramkan lagi apabila individu berkenaan sempat menghubunginya dengan menggunakan WhatsApp Call untuk bertanya di mana keberadaan wanita tersebut.

Ujarnya lagi, motif pengawal keselamatan berkenaan memasuki rumahnya bukanlah ingin mencuri mahupun merompak, namun dia mengatakan lelaki tersebut memang mencarinya dan mempunyai niat yang tidak baik.
Rumah semua berkunci tapi dia lagi pandai tak tahu lah macam mana dia boleh masuk dari mana. Sebab CCTV cuma dapat detected kat ruang tamu je. Kita terus cepat-cepat call kakak dan abang ipar suruh pergi tengokkan rumah (rumah kakaksebelah lorong je dekat).
Baju kerja tertinggal kat sofa

Namun, ketika abang iparnya sampai ke rumah, lelaki terbabit bertindak melarikan diri sehingga baju kerjanya tertinggal di atas sofa di ruang tamu. Walau bagaimanapun, pihak polis berjaya menangkap individu berkenaan dan rupa-rupanya lelaki tersebut pernah terlibat dalam penyalahgunaan dadah.
Alhamdulillah Yuyun bersyukur sangat-sangat Allah masih perlihara & lindungi Yun dan anak-anak. Tak dapat bayangkan kalau Yun ada kat dalam rumah dengan anak-anak semua.
Yun salute dengan Polis Johor sangat cekap dan cepat buat tangkapan. Apa-apa pun Yuyun bersyukur tak ada apa-apa berlaku dan cuma nak ingatkan korang walaupun kita duduk dalam perumahan yang ada security guard belum tentu rasa selamat. Sentiasa berjaga dan berhati-hato tau korang.
Difahamkan, kes tersebut masih dalam siasatan dan wanita berkenaan meminta orang ramai mendoakan agar segala urusannya dipermudahkan.
Siap sempat cas phone

Sumber: Yuyun Nissa


[VIDEO] Cara ‘Beranakkan’ Sabun Basuh Pinggan Ketika Kegawatan Ekonomi, Jimat!

Alamak, sabun basuh pinggan tinggal sikit ni tak sampai hujung bulan lagi! Sabun basuh pinggan perlu mempunyai stock di dalam rumah kerana ia sangat penting untuk digunakan membasuh peralatan dapur. Dalam kegawatan ekonomi kini, semua barang perlu digunakan dengan cermat agar tidak membazir sekaligus boleh tahan hingga hujung bulan.
Sabun basuh pinggan mempunyai pelbagai jenis seperti dalam bekas dan dalam botol. Selalunya dalam bekas mempunyai tekstur keras manakala dalam botol berbentuk air. Apabila menggunakan sabun dalam botol sudah pastinya penggunaan akan lebih banyak kerana ia berbentuk air. Haaaa, usah pening-pening lagi jom baca artikel untuk beranakkan sabun di dalam botol.

Baca juga: Ini Cara Potongan Bawang Merah & Putih Ikut Jenis Masakan, Baru ‘Rasa’ Berbeza!
CARA JIMAT SABUN BASUH PINGGAN

Langkah pertama, pastikan botol sabun tersebut masih mempunyai isi sabun dan jangan biarkan ia kosong. Lalu isikan air ke dalam botol sabun tersebut sehingga separuh botol.

Langkah kedua, botol sabun tadi dimasukkan garam laut sebanyak satu atau dua sudu sudah cukup memadai bagi satu botol.

Langkah ketiga, tutup botol tersebut dan shake shake sehingga garam laut sebati dengan air dalam botol sabun itu.

Langkah keempat, selepas sebati tuangkan sabun basuh pinggan tadi ke dalam bekas dan masukkan air.

Lalu letakkan span dan genggam-gengam span tersebut di dalam bekas. Ia akan menghasilkan banyak buih sekaligus boleh terus digunakan.
Satu botol sabun pinggan baru boleh beranakkan dia lagi 8 hingga 10 botol. Sangat bersabun jangan risau masih boleh buang minyak. Siapa yang comment bazir garam pergi main jauh-jauh. Selamat mencuba!
VIDEO PENUH

 @julespitch
Satu botol sabun pinggan baru boleh beranakkan dia lagi 8-10 botol. Sangat bersabun jangan risau masih boleh buang minyak. Siapa yang comment bazir garam pergi main jauh2. 🙈 #tipsjimat #tipsdapur #fypシ #fypmalaysia #fypdongggggggg
 ♬ Super Freaky Girl – Nicki Minaj

Sumber: Tiktok julespitch


Begini 9 Cara Bercakap Dengan Anak Keras Kepala

“Alia, kan ibu dah kata jangan berlari. Sekarang tengok dah jatuh. Itulah tak mahu dengar kata ibu dari tadi.”
“Aduhai, memang susah nak kawal anak-anak sekarang. Apa saja yang ibu bapa cakap, semuanya sudah tak makan saman.”

“Tak padan kecil, degil bukan main. Sudah habis ikhtiar ajar anak supaya mendengar kata kita, ibu bapanya.”
Pasti ramai ibu bapa yang hadapi situasi seperti di atas. Malah apa yang kerap terjadi adalah sebaliknya, ibu bapa yang mendengar kata anak. Jadi, bagaimana cara bercakap dengan anak supaya mereka betul-betul memberi perhatian?

Foto Kredit: halloweencostumes.com

Cara Bercakap Dengan Anak Keras Kepala
Saya turunkan beberapa petua agar anak mudah mendengar kata dan arahan daripada ibu bapa.
1. Elak jerit atau berteriak dari jauh
Jika kedudukan anda dan anak jauh, dan anda inginkan anak membuat sesuatu, tidak perlu jerit memanggil namanya sehingga jiran sebelah pun boleh dengar.
Tapi, dekati anak dan bercakap dengannya mengguna suara yang perlahan. Pasti anak akan menurut kemahuan anda.
2. Samakan kedudukan
Foto Kredit: yourhappyplaceblog.com
Jika anak sedang duduk sambil leka bermain dan anda ingin dia membuat sesuatu untuk anda, rapati dirinya dan duduk di sebelahnya.
Panggil namanya secara perlahan dan beritahu apa yang anda ingin dia lakukan untuk anda.
3. Sentuh dengan mesra
Kadangkala, lebih sedikit perkataan yang kita lafazkan, lebih bagus. Bergantung pada keadaan.
Jika anak masih tidak memberi respon apabila anda memanggilnya, sentuh dirinya dengan mesra agar dia tahu anda meminta perhatiannya.
Seringlah lakukan ‘body contact’ dengan anak agar dia tahu anda menyayanginya.
4. Lakukan ‘eye contact’
Bila meminta anak membuat sesuatu, pandang ke dalam matanya dan beri arahan. Jadi, anak akan beri perhatian pada apa yang anda ingin dia lakukan.
5. Ekspresi muka
Seboleh-bolehnya, beri air muka yang tenang meskipun anak tidak endah pada arahan anda.
Air muka yang bengis akan memberi impak yang tidak elok pada pandangan anak anda.
6. Jangan guna kekerasan
Foto Kredit: parenting.org
Apabila anak tidak mendengar kata anda, elak guna kekerasan pada dirinya kerana ia akan membuat anak semakin memberontak dan menjauhkan diri serta tidak fokus kepada arahan anda.
7. Guna arahan yang pendek dan ‘direct’
Bila anda minta anak buat sesuatu, guna arahan yang pendek dan jelas.
Misalnya “Ok, ambil kasut dan terus masuk dalam kereta” lebih jelas daripada “Kalau tak masukkan kasut dalam kereta dalam masa 5 minit, kita akan lambat sampai sebab jalan sesak”.
Cara bercakap dengan anak seperti ini akan membuat mereka lebih memahami dan sedia patuh pada arahan.
8. Beri mereka pilihan
Setengah ibu bapa akan pastikan anaknya membuat sesuatu mengikut kehendak mereka sendiri tanpa memberi pilihan kepada anak untuk membuat keputusan. Sesekali beri anak peluang untuk memilih.
Misalnya: “Hari ini nak tolong ibu kemas permainan atau nak bersihkan bilik permainan?”
Jadi, secara tak langsung anak akan mendengar arahan anda.
9. Elak perkataan “JANGAN”
Lagi kita melarang dan kata JANGAN, itulah yang akan dilakukan oleh anak. Betul tak?
Cara bercakap dengan anak perlu ditukar, supaya arahan diberi tanpa guna perkataan JANGAN.
Misalnya daripada “Jangan buang makanan kat lantai” kepada “Kalau tak nak, letak je makanan tu dalam pinggan”.
Foto Kredit: eumom.ie
Didiklah anak sedari kecil,
Kerana pada masa inilah mereka sedang dalam proses pembelajaran dan mudah mendengar kata serta senang dibentuk.


8 Trik Penting Buat Anak Dengar Cakap. Tanpa Perlu Menjerit & Berleter

“Muhammad Aiman, mari sini. Dari tadi ibu cakap jangan sepahkan mainan kamu dekat sini. Cepat kutip sekarang!”
Situasi ini memang biasa berlaku di dalam rumah atau di mana-mana saja. Penat nasihatkan anak, tapi mereka selalunya buat dengar tak dengar saja.

Sebenarnya ada teknik yang kita perlu ‘master’ apabila bercakap dengan anak. Iyalah, mereka ini masih kecil dan tahap pemikiran pun tentulah berbeza dengan orang dewasa. Berikut adalah beberapa cara yang boleh anda usahakan untuk memastikan komunikasi dengan anak lebih berkesan.
8 Trik Buat Anak Dengar Cakap. Tanpa Perlu Menjerit & Berleter
1. ‘Eye Contact’
Ibu ayah selalu terlepas pandang kepentingan eye contact dengan anak. Ada yang selalu terjerit-jerit dekat anak sambil melakukan kerja di dapur. Ada yang kerap mengarahkan anak sambil mata mereka ‘melekat’ di TV / laptop / handphone.

Secara semulajadinya, apabila seseorang anak kecil bertentangan mata dan memandang wajah ibu bapa yang sedang bercakap, mereka akan menerima lebih banyak isyarat untuk memahami mesej verbal tersebut. Si anak bukan sahaja memfokuskan pada wajah, tetapi juga memberi perhatian kepada pergerakan bibir, ekspresi, dan bahasa tubuh. Ini semua adalah ciri penting dalam penyampaian mesej yang jelas.

2. Bercakap Pada ‘Eye Level’
Dengan membongkokkan badan dan bercakap pada paras ketinggian anak, anda bukan saja kelihatan lebih mudah didekati dan kurang ‘menakutkan’, tetapi anda juga menjadikan sesebuah mesej lebih mudah didengari dan difahami.
Teknik psikologi ini biasa digunakan oleh tenaga pengajar prasekolah untuk merapatkan hubungan dan memudahkan komunikasi dengan anak kecil. Menariknya, kebiasaan ini turut dipraktikkan oleh pasangan keluarga diraja England, Putera William dan Kate Middleton terhadap Putera dan Puteri mereka.
Foto Kredit: inspiringvideo,net
3. Ekspresi Wajah
Senyuman, kerutan dahi, pergerakan bibir dan mata adalah antara respon yang boleh mempengaruhi respon anak terhadap mesej yang kita sampaikan.
Dengan mengekalkan ekspresi positif dan mengawal kemarahan, kita dapat menunjukkan keseriusan sambil memberi keutamaan terhadap mesej yang disampaikan berbanding leteran yang terlalu panjang.

4. Cuba Mencipta Kerjasama
Memberi kerjasama atau menunjukkan bagaimana membetulkan sesuatu kesalahan adalah salah satu cara menggalakkan mereka memahami sesuatu yang diarahkan dengan lebih berkesan.
Contohnya, kalau anak tertumpahkan air, ambil kain yang sesuai dan lapkan bersama. Menurut kajian, penglibatan anda ini dapat menggalakkan pemahaman dan pengetahuan mereka terhadap sesuatu topik secara lebih mendalam.
Foto Kredit: huffingtonpost.com
5. Berhenti Melabel
Cara kita bercakap dengan anak kita adalah amat penting kerana ia boleh menjadi ‘suara hati’ mereka. Apabila kita kerap ‘melabelkan’ mereka dengan perkataan seperti ‘lembap’, ‘cengeng’, atau ‘degil’, lama-kelamaan mereka akan mula percaya bahawa sikap tersebut adalah sebahagian daripada diri mereka.
Bahaya bukan?

6. Bahasa Tubuh
Anggukan kepala, thumbs up, atau tepukan pada bahu misalnya adalah antara bahasa tubuh yang positif dan boleh memberi impak kepada sesebuah komunikasi. Marah macam mana sekalipun, sentiasalah yakinkan anak bahawa anda akan tetap menyayangi mereka.
Cara ini bukan saja menandakan anda mendengar secara aktif apa yang mereka katakan, ia juga memberi galakan kepada anak untuk berkongsi isi hati mereka tanpa mencelah dengan sebarang kata-kata.

7. Jarak Dengan Anak
Bagi anak kecil, penting untuk kita bercakap dalam jarak sekitar 1-2 kaki sahaja. Apabila anak semakin besar, jarak ini akan bertambah sedikit demi sedikit kerana kebolehan mereka untuk memberi perhatian juga semakin bertambah.

8. Asingkan Anak Daripada Gangguan
Elakkan bercakap dengan anak dalam keadaan sekeliling yang terganggu atau bising. Bunyi alunan muzik, televisyen, suara orang ramai contohnya akan menyebabkan anak anda tidak dapat bertenang dan memberikan perhatian terhadap arahan atau mesej positif yang cuba disampaikan.
Selain itu, cuba berhenti melakukan apa-apa kerja dan fokus semasa bercakap dengan anak kerana pergerakan ibu bapa yang tidak diterhadkan juga boleh menghalang penyampaian mesej serta respon daripada anak.

Sedikit Usaha Membawa Perubahan Yang Besar
Jika anda perasan, perhatian kita turut memainkan peranan penting supaya anak juga lebih rela mengikut arahan ibu bapa. Komunikasi non-verbal ini sedikit sebanyak dapat membantu memastikan mesej yang diucapkan lebih mudah difahami.
Percayalah dengan sedikit usaha, anda mampu melakukan perubahan yang besar terhadap hubungan dengan anak.


Rupa-Rupanya Bayi Boleh Faham Setiap Pertuturan Mak Ayah Kalau Guna Cara Betul Macam Ini!

Setiap kali kita bertemu dengan bayi, pasti kita akan mengagah dan bermain bersama mereka bukan? Ada juga dalam kalangan kita yang menghabiskan masa bercakap dengan bayi tersebut seolah-olah mereka memahami setiap pertuturan kita. Tapi, betul ke bayi tak faham? Untuk pengetahuan anda, apabila kita menggunakan cara bercakap dengan bayi dengan betul, sebenarnya si kecil ini boleh belajar dan memahami pertuturan kita!
Tetapi, ada beberapa cara yang anda perlu lakukan supaya setiap pertuturan ini menjadi rangsangan yang baik untuk perkembangan si manja. Tak adalah hanya bercakap kosong dengan bayi di rumah sahaja kan?

Baca juga: Rupanya Senang Je Nak Main Role Play Dengan Anak 3 Tahun, Kuatkan Bonding Ayah & Anak!
CARA BERCAKAP DENGAN BAYI, SEBENARNYA MEREKA FAHAM!

“Sayang, rasa macam sia-sia je cakap ngan baby 9 bulan. Bukan dia faham pun”

Dulu aku ada stigma ni. Sampai la anak aku ada develop mild speech delay and kena jumpa speech therapist baru aku akui sebenarnya pemikiran aku salah. Menyesal weh!
Pening pikir cara nak cakap dengan baby (anak sendiri) ? Ini caranya:
1. Bercakap sambil senyum dan buat eye contact
Cakap dengan baby sambil senyum:
“Hi Anas, how are u?”
“Anas, ni ayah”
“Eh Anas, baju Anas ada bear”
Senyum korang akan establish connection with the baby and buat dia selesa.
2. Tunjuk dan namakan objek
“Look at this! It’s a teddy bear!”
“Eh Anas, baju Anas ada bear”
Korang dapat expose new vocab kepada anak korang. Memang dia tak boleh cakap lagi. Tapi bila diulang dia akan faham je. Lama kelamaan the baby will start associating words with objects.
3. Nyatakan bunyi-bunyi yang ada dekat bayi
Sambil goncang toy dan picit mainan yang ada bunyi cakap ke baby:
“Can you hear that? It’s making a sound!”
” Anas, lembu ni bunyi moo.. moo”
” Anas, cat ni bunyi meow”
Ransang deria pendengaran dia sambil korang explain reasoning. This helps the baby connect words with actions.
4.Memberi respon kepada celoteh bayi
Baby kan suka babble (celoteh bayi)
Contoh
Baby babble
“Oh, you’re talking too! What are you trying to say?”
” Anas lapar ya. Nah susu?”
“Oh, anas tak selesa ya lampu cerah sangat?”
Kau akan indirectly develop rasa attachment baby dengan kau.

To recap cara cakap dengan baby
– Smile & make eye contact
– Show & name objects
– Describe actions & sounds
– Respond to their babbles
Paling penting
1. Guna bahasa sesimple mungkin. Sepatah sepatah je
2. Eye contact kena sentiasa ada
3. Ulang banyak kali
Baby memang tak faham apa yang kita cakap TAPI but they will learn from your tone, expressions, and gestures. TLDR: Kau cakap ja apa pun kat baby kau walaupun hal office. Asal kau communicate dengan dia.
*Selamat bercakap dengan bayi!
Sumber: [email protected]


Menyesal Menjerit Pada Anak? Ini 5 Tindakan Anda Patut Lakukan

“Syazwan Hakimi! Berapa kali ibu cakap jangan panjat kerusi tu. Ibu dah cakap pelan-pelan tak mau dengar. Nak juga suruh ibu menjerit baru nak dengar cakap ibu?”
Aduhai anak. Kena tinggikan suara baru dengar cakap.

Kalau boleh memang tak mahu tinggikan suara atau menjerit pada anak tapi itulah cakap perlahan-lahan, memang tak ‘makan saman’. Memang kena banyak sabar hadapi kerenah anak.
Masalahnya bila sudah jerit pada anak, timbul pula rasa bersalah. Yalah, mereka masih kecil dan bukannya tahu apa yang mereka lakukan mengundang bahaya atau tak.

Foto Kredit: lockerdome.com

Ini yang patut dilakukan selepas anda tidak sengaja telah memarahi atau menjerit pada anak:
1. Bertenang
Duduk dan banyakkan berzikir selepas menjerit agar hilang semua rasa marah, geram dan sebagainya. Dengan itu, hati akan rasa lebih tenang.
Apabila hati tenang, anda akan dapat memikirkan semula tindakan yang sepatutnya anda lakukan. Bukannya terlalu mengikut emosi dan merajuk tak tentu pasal.
2. Minta maaf
“Ish, kasihannya tengok anak merajuk sampai tertidur. Rasa bersalah sangat. Tapi, takkan nak minta maaf dengan anak?”
Jangan layankan perasaan ego, sebaliknya tunjukkan sikap matang dngan meminta maaf kerana menjerit padanya.
Tidak salah meminta maaf pada anak, kerana apabila kita sering meminta maaf, anak juga akan mudah meminta maaf pada anda.
Foto Kredit: parenting.com
3. Beri penjelasan
Terangkan pada anak sebab anda menjerit padanya. Biasanya sewaktu marah, mesej yang ingin disampaikan pada anak tidak diberi dengan jelas.
Kalau boleh, bercakaplah ‘one-to-one’, tanpa gangguan atau pengaruh sesiapa.
Sekurang-kurangnya anak tahu apa kesalahan yang dilakukan dan takkan mengulanginya.
4. Cuba cari jalan penyelesaian
Bersama-sama, cuba cari jalan penyelesaian atas apa yang terjadi. Komunikasi dua hala itu penting walaupun anda rasa anak masih kecil dan tidak tahu apa-apa.
Namun sebenarnya, anak lebih mudah memahami jika mereka diberi peluang untuk meluahkan pendapat dan perasaan mereka, seperti orang dewasa.
Foto Kredit: kaev.net
5. Luangkan lebih masa bersama
Kadang-kadang, anak buat perangai kerana dahagakan perhatian daripada ibu bapa. Sebab itu, mereka lakukan pelbagai kelakuan agar dapat tumpuan anda berdua.
Jadi, berilah perhatian pada anak dan letakkan telefon bimbit anda jauh-jauh!
Foto Kredit: profesionalespanama.net
Jika perlu menjerit pada anak
Tinggikan suara jika perlu, namun jangan dilakukan selalu kerana anak-anak ini ada perasaan. Siapa yang suka kalau di jerit selalu? Begitu jugalah perasaan anak-anak.
Walaupun anda menyesal dan cuba membaiki keadaan, anak anda akan ingat apa yang telah anda lafazkan dalam keadaan marah. Malah, ia mungkin akan mencalarkan emosi, menghantui masa depannya, dan memori ini takkan dapat terpadam daripada memorinya.


Emosi Penat Berdepan Individu Toksik Di Tempat Kerja? Ikuti Tips Ini Dari Pakar

Menjadi sasaran individu yang berperangai toksik di tempat kerja amat memenatkan mental dan fizikal sekiranya diri tidak mampu menguruskannya dengan baik. Maka, amat penting untuk anda mengetahui cara berdepan individu toksik ini bagi mengelakkan diri mengalami masalah mental lebih serius.
Sebagaimanan perkongsian tips dari Pakar Psikiatri, Doktor Rozanizam Zakaria, berkenaan cara menghadapi individu toksik di tempat kerja seperti di bawah.

Baca juga: Hidup Rasa Tertekan, Beremosi & Serabut, Cuba Kawal Dengan Cara Ini – Perkongsian Daripada Doktor!
AWAS! INDIVIDU TOKSIK MAMPU MENGGUGAT KESEJAHTERAAN MENTAL ANDA, IKUTI TIPS INI
Gambar hiasan: Shutterstock.

Menurut Dr. Rozanizam Zakaria, kebiasaannya individu yang bersifat toksik ini, akan menarik emosi dan tenaga orang yang menjadi sasarannya hingga menjadi penat. Selain itu, orang sebegini akan mencipta banyak konflik dan krisis di tempat kerja yang memberi kesan kepada emosi mangsanya.

Mereka mungkin bersifat membuli, mendiskriminasi, melanggari batas dalam perhubungan atau suka ambil kesempatan atas kelemahan orang lain untuk manfaat diri sendiri.
Maka, amatlah penting untuk anda mengetahui perkara yang boleh dilakukan untuk melindungi diri sendiri daripada individu dan persekitaran toksik di tempat kerja.
CARA BERDEPAN INDIVIDU TOKSIK, LAKUKAN 7 PERKARA INI
Gambar hiasan: Google.
1. FOKUS PADA PERKARA DALAM KAWALAN DIRI
Penting untuk anda kawal apa yang dalam kawalan diri sendiri. Fokus pada apa yang diri sendiri boleh kawal dan lepaskan perkara yang tidak boleh dikawal.
Individu toksik akan mengajak anda untuk terlibat dalam semua perkara. Jadi, jangan ambil kisah tentang perkara yang tidak berkaitan dengan anda.
Fokus dengan perkara yang perlu diutamakan dalam kerja. Ingat, anda tidak boleh ubah orang dari berkata-kata dan tingkah laku mereka. Tetapi, anda boleh ubah adalah diri sendiri dan apa yang ada dalam kawalan anda.
2. TETAPKAN SEMPADAN DIRI
Gambar hiasan: Google.
Tetapkan sempadan (boundary) supaya orang lain tak langgar batasan anda. Contoh, sempadan yang paling mudah adalah berkomunikasi dengan orang tentang macam mana anda mahukan apabila dalam sesuatu urusan.
“Aku tak nak kau buat macam ini. Kita tak boleh buat macam ini…”
Selain itu, anda perlu belajar untuk katakan TIDAK pada perkara yang tiada kaitan dengan diri atau dibebani dengan perkara yang melebihi dari kemampuan. Menetapkan sempadan antara perkara yang penting.
3. PANDAI MEMILIH PERTEMPURAN
Pilih pertempuran mana yang anda mahu terlibat. Perkara ini adalah penting kerana individu toksik suka mencipta krisis dalam perhubungan. Bahasa mudahnya, suka mencari gaduh.
Justeru itu, anda perlu pandai memilih pertempuran. Jangan terlibat dengan semua jenis pergaduhan seperti perkara-perkara kecil kerana ia akan memenatkan emosi anda.
Biarkan individu toksik ini bergelut dengan pertempuran yang mereka sendiri cipta. Anda hanya perlu pilih perkara utama yang perlu difokuskan.
4. URUS & PERHATIKAN EMOSI DIRI
Gambar hiasan: Shutterstock.
Apabila berurusan dengan individu toksik, sudah tentu anda akan berasa geram dan sakit hati. Ini akan menyebabkan individu tersebut memanipulasi (gaslighting) perasaan anda seperti membuatkan anda rasa bersalah. Justeru itu, perhatikan dan uruskan emosi anda dengan baik.
Sekiranya, anda merasakan perbualan tersebut membuatkan anda tidak selesa dan lebih beremosi, belajar untuk beredar dan lakukan perkara yang boleh mengalih perhatian diri. Hal ini penting, bagi mengelakkan diri terlibat dari melakukan perkara yang tidak diingini.
5. JANGAN SOROK PERBUATAN INDIVIDU TOKSIK
Sekiranya individu toksik ini melakukan hal yang melampaui batas seperti membuli, pastikan perbuatan ini diketahui umum. Jangan cuba untuk melindungi atau menyembunyikan perbuatan salah tersebut.
Penting untuk anda pastikan orang lain juga tahu. Malah, cuba elakkan diri dari berurusan empat mata dengan individu sebegini.
Contohnya, mengajak rakan sekerja yang lain dalam diskusi tersebut agar dia boleh menjadi saksi sekiranya perkara buruk terjadi. Dalam urusan email pula, anda boleh Cc (carbon copy) kepada bos untuk melindungi diri anda.
6. BINA ‘TENTERA’ ANDA DI TEMPAT KERJA
Gambar hiasan: Shutterstock.
Elakkan dari menyendiri di tempat kerja. Hal ini kerana, ia akan memudahkan individu toksik menyasarkan diri anda.
Justeru itu, pastikan anda mempunyai rakan kerja yang sekepala dan mempunyai kefahaman sama di tempat kerja. Seandainya, individu toksik ini ingin menyerang, dia akan beringat yang anda juga mempunyai ‘tentera’ sendiri yang akan melindungi diri anda.
7. JANGAN TAKUT MINTA PERTOLONGAN
Sekiranya 6 perkara di atas ini anda telah lakukan, tetapi individu ini berterusan mencipta persekitaran toksik dalam kehidupan anda hingga berasa burn out, jangan takut untuk meminta pertolongan.
Cuba dan beranikan diri untuk meminta pertolongan dari pihak tertentu seperti pihak atasan, jabatan sumber manusia atau individu yang anda percaya di pejabat. Hal ini kerana, diri akan terkesan secara individu, sekiranya tidak mendapat sokongan yang boleh mewujudkan kecenderungan kepada masalah mental lebih serius.
Kesimpulannya, di mana sahaja anda berada pastikan keselamatan dan kesejahteraan fizikal mahupun mental anda terpelihara. Sayangi dan lindungi diri anda sendiri.
Sumber: Facebook Dr Rozanizam Zakaria


Boleh dikatakan hari-hari kita akan berdoa. Bukan saja setiap kali lepas sembahyang, bukan hanya ketika menghadapi musibah, tetapi juga apabila mahu memulakan sesuatu pekerjaan.
Doa adalah harapan, hajat kita terhadap Pencipta. Doa juga adalah senjata umat Islam.

Tapi, tahukah kita cara mendapatkan doa mustajab yang boleh kita amalkan?
Mari ikuti perkongsian Puan Siti Aminah Sulaiman, Pengarah Urusan di Quranic Parenting dan insha Allah seorang ibu kepada bakal hafiz.

Tips Doa Mustajab
Dah lama saya janji nak tulis pasal TIPS Doa dari surah Maryam.

Tapi saya bertangguh sampai dapat ‘peringatan’ berkali-kali dari Allah.
Tak ada alasan lagi.
Maka hari ni saya kongsikan TIPS Doa Mustajab ni.
Saya sendiri telah cuba berdoa guna kaedah ni dan mustajab dengan izin Allah.
Seorang sahabat saya ada berkongsi yang SISTEM BERDOA ni ada 2 cara.
Kita boleh pilih nak ikut cara Al Quran ajar atau berdoa ikut hukum alam.
Jika kita Berdoa ikut Al Quran ajar, maka Allah akan beri Rahmat Dia.
Berdoa ikut hukum Alam ni haram disisi ajaran Islam,
Berdoa ikut hukum alam ni tetap akan dapat tapi akan missed keberkatan..sebab tak ikut guideline Allah beri dalam Quran dan Sunnah .
Sebab tu kita tengok non muslim still dapat apa yang mereka minta, sebab sifat Allah sebagai Ar Rahman memang apply untuk semua mahluk dimuka bumi ni.
Tapi untuk orang yang beriman, Allah ‘extend’kan kasih sayangNya maka Dia bersifat Ar Rahim pada hamba yang beriman.
Sebab sifat Ar Rahim Dia beri apa yang terbaik untuk kita, kadang ditangguhkan apa yang kita minta kerana Dia Al ‘Alim yang tahu keperluan hambaNya.
Terharu kan dengan kasih sayang Allah pada kita?
Moga Allah pilih kita dikalangan hambaNya yang beriman.

3 Tips Doa Mustajab Ikut Cara Nabi Zakaria Yang Diceritakan Dalam Al-Quran
Kenapa saya pilih berdoa ikut cara doa Nabi Zakaria ?
Sebab saya sangat terkesan bila baca ayat 2 Surah Maryam
ذِكْرُ رَحْمَتِ رَبِّكَ عَبْدَهُ زَكَرِيَّا
“(Ingatkan mereka) tentang rahmat Tuhan kamu kepada hamba-Nya, Zakaria,”
Dalam ayat ni Allah iktiraf Zakaria a.s sebagai عَبْدَهُ iaitu HambaNya.
Saya kira sebagai satu pengiktirafan tertinggi bila Allah acknowledge kita sebagai HambaNya..Petanda Allah redha dengan cara Nabi Zakariya meminta doa
Nak jadi ‘HambaNya’?
Jom belajar doa cara Nabi Zakaria :
1. Gunakan suara yang lembut
إِذْ نَادَىٰ رَبَّهُ نِدَاءً خَفِيًّا
“yaitu tatkala ia berdoa kepada Tuhannya dengan suara yang lembut.”
Perkataan نِدَاءً ikut terjemahan ialah suara yang lembut dalam keadaan خَفِيًّا iaitu sunyi..ketika duduk seorang diri

2. Sebut KELEMAHAN diri ketika berdoa
Ayat seterusnya Allah rekod Nabi Zakaria mengadu keadaan diri yang serba lemah, rambutnya putih beruban
قَالَ رَبِّ إِنِّي وَهَنَ الْعَظْمُ مِنِّي وَاشْتَعَلَ الرَّأْسُ شَيْبًا..
Dia berkata “Ya Tuhanku, sesungguhnya tulangku telah lemah dan kepalaku telah ditumbuhi uban, ..”
Inilah pengakuan seorang hamba yang berTuhan
Dia mengakui kelemahan fisikal tubuhnya yang memerlukan Allah untuk tunaikan segala permintaan.
Ayat lain Nabi Zakaria menambah lagi :
وَكَانَتِ امْرَأَتِي عَاقِرًا..
“sedang isteriku seorang yang mandul..”
Nabi Zakaria megukuhkan lagi kelemahan perkahwinan dengan mengakui dihadapan Allah isterinya yang mandul.
Tertarik saya nak kongsikan dari segi linguistik ayat امْرَأَتِي
Allah pilih perkataan yang begitu tepat untuk gambarkan situasi Zakaria a.s ketika tu
Perkataan امْرَأَتِي iaitu biasa digunakan dalam Quran untuk menggambar perkahwinan yang ada masalah.
Contoh dalam Surah Tahrim Allah panggil isteri Nabi Nuh sebagai امۡرَاَتَ نُوۡحٍ kerana isteri Nabi Nuh seorang yang kafir,begitu juga isteri Nabi Lut a.s dipanggil امۡرَاَتَ لُوۡطٍ
Bukan perkataan ‘zaujah’ digunakan dalam situasi ni.
Apa yang kita boleh pelajari ialah mengadulah dengan jujur dihadapan Allah..segala masalah kita
Bukan saja-saja Allah rekod kisah doa Nabi Zakaria ni tau,
mesti untuk kita belajar dan amalkan

3. Hajat adalah kerana Allah dan Agama
Inilah klimaks dalam kisah doa Nabi Zakaria..
Untuk apa nak dapat anak? untuk apa nak ada duit?
untuk apa nak sihat?
Nabi Zakaria terus mengajar kita cara doa dimakbulkan segera:
وَإِنِّي خِفْتُ الْمَوَالِيَ مِنْ وَرَائِي وَكَانَتِ امْرَأَتِي عَاقِرًا فَهَبْ لِي مِنْ لَدُنْكَ وَلِيًّا
“Dan sesungguhnya aku khawatir terhadap mawaliku sepeninggalku,
sedang isteriku adalah seorang yang mandul,
maka anugerahilah aku dari sisi Engkau seorang putera, “
Baginda risaukan keadaan kaumnya bila dia meninggal nanti..
Dia risaukan kaumnya sesat bila tiada lagi nabi dikalangan mereka.
Zuriat diminta untuk sambung legasi dakwahnya.
Lalu Allah jawab dengan beri khabar gembira kedatangan soerang anak lelaki bernama Yahya.
Hajat untuk tujuan kebaikkan agama memang cepat Allah jawab dan beri.
Saya sendiri dah pernah cuba, mustajab dengan izin Allah..
Ini formula doa mustajab dari Quran !
Foto Kredit: muslimmatters.org
Rahmat turun bersama nikmat zuriat
Nabi Zakaria bukan saja dapat anak, tetapi Allah turunkan lengkap dengan pakej lain.
Allah sebut dalam AL Quran Nabi Yahya seorang yang:
+berhikmah dari kecil (وَآتَيْنَاهُ الْحُكْمَ صَبِيًّا)
+lemah lembut حَنَانًا
+taat pada ibu ayah وَبَرًّۢا بِوَٰلِدَيْهِ
Rujuk ayat 12-14 Surah Maryam untuk lihat ciri-ciri anak soleh yang ada pada Yahya a.s
Inilah RAHMAT Allah yang turun ketika Dia mengabulkan hajat HambaNya
Diminta ialah zuriat, tapi bila Dia berkenan dengan cara kita berdoa ..Dia akan beri lebih..Inilah RAHMAT untuk orang yang beriman.
Kesimpulannya tiada yang lebih baik dari cara berdoa para Nabi yang diajar dalam Quran .
Moga Allah pilih kita sebagai HAMBANYA dan dimasukkan ke dalam syurga nanti..Allahumma Amin .
*kupasan ilmu dari kelas Tafsir Surah Maryam oleh Syeikh Yahya Ibrahim

NOTA: Perkongsian asal oleh Puan Siti Aminah Sulaiman ini diterbitkan semula dengan kebenarannya. Untuk maklumat lanjut dan lagi tips-tips menarik, ‘follow’ #quranicparenting atau Facebook beliau di sini: Facebook Siti Aminah Sulaiman


Cara Beri Kritikan Kepada Pasangan Tanpa Menyinggung Perasaan, Baru Tak Gaduh!

Jarang sekali jika ada individu yang boleh terima jika diberikan kritikan. Siapa sahaja yang suka bila dikritik? Kritikan dari mak atau bapa kita sendiri pun tidak dapat kita terima di mana merekalah yang paling dekat dengan kita.
Persoalannya, bagaimana pula dengan hubungan pasangan? Kritikan boleh menjadi bahagian normal dari hubungan, kerana kita boleh sahaja tidak akan bersetuju dengan sesuatu yang pasangan kita lakukan atau pikirkan. Menegur seseorang itu pasti adab dan caranya. Jadi, untuk menyelesaikan masalah anda, seorang ahli psikologi telah berkongsi di Instagrammnya @ayankirma berkenaan cara memberikan kritikan kepada pasangan tanpa mengguris hatinya.

Baca juga: Soalan Kontroversi, Doktor Kongsi Perbezaan Antara Otak Lekaki & Perempuan
CARA MEMBERIKAN KRITIKAN KEPADA PASANGAN TANPA MENGGURIS HATINYA
Kita sering bertanya dengan diri sendiri, “Bagaimana saya boleh berkomunikasi dengan lebih efektif kepada pasangan, sambil tetap menjaga perasaanya?”

Salah satunya dengan belajar memberikan kritik yang membangun atau sering juga disebut sebagai kritikan yang positif, yang berkemungkinan besar akan lebih mudah untuk diterima oleh pasangan.

Kritikan yang membangun memiliki ciri antaranya adalah tidak mengancam, menghindari menyalahkan, memberikan informasi yang spesifik dan menggunakan nada suara yang elok. Jadi bagaimanakah caranya? Cuba pelajari dan latih diri dengan beberapa cara ini:
1. Pilih waktu dan tempat yang sesuai untuk memberikan “feedback” atau kritikan pada pasangan.Contohnya, jika kedua-dua dalam keadaan yang tengah marah, baran atau penat, sebaiknya biarkan situasi itu menjadi lebih tenang terlebih dahulu sebelum berbincang. Hal ini dikatakan demikian kerana, takut nanti keluar perkataan yang menyakitkan hati dan boleh menyebabkan pergaduhan.
2. Jangan ungkit kesalahan masa lalu, fokus pada masalah yang sedang dihadapi.Apabila sudah berkomunikasi dengan baik, jangan asyik berbincang benda yang sama atau masa lalu kerana bimbang akan membuat tidak puas hati kepada pasangan anda.
3. Jangan menyindir, berteriak, memanggil dengan nama yang kasar atau hinaa semasa memberikan feedback.Jika anda hormat pasangan anda, semestinya anda tidak akan bertengkar dengan tidak beradab. Pasangan seharunya bekerjasama dan bukannya berebut permainan di mana siapa yang betul dan siapa yang salah.
4. Kritikan yang konstruktif juga harus diiringi dengan rasa penghargaan.Cuba untuk bercakap benda-benda baik yang telah dilakukan oleh pasangan anda supaya dirinya merasa dihargai dalam hubungan itu.
5. Gunakan message untuk menyampaikan feedback.Benda-benda ini mungkin nampak remeh, tapi dengan belajar menggunakan komunikasi dengan efektif dapat menyelesaikan masalah anda tanda anda sedari.
6. Dengar dahulu penjelasan pasangan anda sebelum memotongnya ketika berbincang.
Semasa tengah marah, semestinya kita tidak akan sabar untuk potong dan masukkan pendapat kita itu. Akan tetapi, sikap itu semestinya kurang wajar dan agak kurang ajar kerana kita tidak mendengar untuk faham, akan tetapi mendengar untuk bertindak dengan tidak waras.
Dalam sesebuah hubungan, semestinya tidak senang untuk ditangani. Apa-apa pun kesabaran dan tolak ansur memainkan peranan yang penting dalam hubungan untuk kekal lama!
Sumber: Instagram @ayankirma


Cara Beritahu Doktor Masalah Kesihatan Dengan Betul, Baru Mudah Faham

Bila demam, sakit kepala dan selsema, jalan penyelesaiannya sudah tentu pergi ke klinik untuk mendapatkan rawatan pakar daripada doktor. Pasti pelbagai soalan daripada doktor untuk memastikan punca dan ubat yang diberikan sesuai dengan kesihatan pesakit tersebut.
Untuk memudahkan dan memastikan doktor faham dengan masalah kesihatan yang dihadapi, anda boleh cuba cara di bawah untuk beritahu doktor masalah kesihatan anda.

Baca juga: Betul Ke Bawang Merah Boleh Guna Untuk Rawat Masalah Lelaki, Darah Tinggi & Strok?
CARA BERITAHU DOKTOR MASALAH KESIHATAN DENGAN BETUL

Tahukah anda, bagaimana kita beritahu masalah kesihatan kita pada doktor, boleh mempengaruhi kefahaman doktor tentang sakit anda. Jadi, saya nak ajar bagaimana nak buat doktor mudah faham dan jimat masa. Ikuti perkongsian di bawah:

1. Beritahu simptom ikut kronologi (aturan masa). Simptom apa datang dulu, beritahu paling awal.
Contoh: “Saya mula demam 3 hari lepas. Hari kedua mula selsema. Hari ini pula dah sakit tekak”
“Saya gatal satu badan. Mula² ruam dekat badan, kemudian naik ke tangan dan kaki.”

2. Beritahu simptom ikut aturan atas ke bawah (head to toe)
Contoh:  “Saya selsema, sakit tekak & batuk”
(Kepala-hidung-tekak-paru-paru)
“Saya pening, muntah, memulas, cirit-birit”
(Kepala-mulut-perut-usus)

3. Beritahu simptom ikut sistem organ. Ini kalau simptomnya banyak sangat.
Contoh:
“Saya selsema, sakit tekak & batuk (berkaitan pernafasan). Badan dan sendi pun sakit (berkaitan tubuh). Lepas tu ada juga loya, memulas dan cirit (berkaitan penghadaman).”
4. Kalau 2-3 ahli keluarga sakit, selesaikan satu-satu. Jangan beritahu simptom semua orang serentak.
Contoh: “Ali, demam & selsema”. Biar doktor periksa Ali
“Abu, sakit tekak & batuk”. Biar doktor periksa Abu
Jangan: “Ali, demam & selsema. Abu, sakit tekak & batuk, Ahmad muntah”

5. Kalau mampu, gabungkan semua aturan tadi dan beri maklumat lebih terperinci. (Kalau tak mampu, tak apa)
Contoh: “Saya sakit dah 3 hari,”
Hari pertama saya selsema, hingus jernih. Hari kedua, mula batuk, kahak dan hingus dah hijau. Hari ni mula demam, dan sakit-sakit badan.

Jika ada penyakit kronik seperti asma,kencing manis, darah tinggi serta alahan, jangan lupa beritahu doktor. Penting tu supaya doktor tahu punca sebenar.
Semoga bermanfaat!
Sumber: Twitter Dr Kamarul Ariffin Nor Sadan


5 Cara Memuji Anak Dengan Tepat. Jangan Asyik Cakap, “Pandainya!”

“Wah, pandainya anak Papa ni…!”
Ada sesetengah ibu bapa suka memuji anak setiap kali berpeluang berbuat demikian. Mungkin kerana kita sudah terbiasa dengan cara ibu bapa kita sendiri memuji kita semasa kecil. Kita menganggap memuji anak boleh membangkitkan semangat mereka.

Tapi, ada pula ibu bapa yang kurang memanjakan anak mereka dengan pujian semasa kecil kerana menganggap pujian ini akan membuat anak kurang berusaha dan meninggi diri.
Maka, apakah cara berkomunikasi dengan anak yang dapat meningkatkan motivasi mereka?

Foto Kredit: smsshopmag.com

5 Cara Memuji Anak Dengan Tepat Dan Efektif
Cara berkomunikasi dengan anak ada tekniknya tersendiri, termasuklah semasa memberikan kata-kata positif atau pujian. Berikut adalah cara memuji anak dengan tepat mengikut ahli psikologi agar mereka mendapat kesan luarbiasa daripadanya.
1. Puji Usaha, Bukan Hasilnya
Perkara pertama yang harus diingat ketika memuji anak ialah puji mengikut usaha yang dia telah tunjukkan, bukan hasilnya. Dengan memanamkan ‘mindset’ ini, anak-anak akan rasa lebih termotivasi meningkatkan potensi diri dan berani mencuba walaupun apa jua hasilnya.
Contohnya:
a) “Pandainya kamu pakai baju!” (Salah)
b) “Mama nampak kamu dah banyak berlatih. Patutlah kamu dah boleh pakai baju tanpa bantuan Mama lagi!” (Betul)
Jika kita sekadar memuji hasilnya, anak akan cenderung kecewa sekiranya mereka tidak mampu melakukan sesuatu dengan baik seperti apa yang mereka harapkan.
Foto Kredit: kukuriku.ru
2. Kata-kata Yang Spesifik
Tidak cukup sekadar berkata “Pandainya anak Mama!”, tetapi cara berkomunikasi dengan anak yang betul adalah lebih spesifik. Anak-anak perlu tahu secara terperinci apakah perbuatan yang menyebabkan anda berasa bangga dengannya. Dengan cara ini, mereka dapat belajar dan mengembangkan sesuatu kemahiran dengan lebih baik.
Contohnya:
a) “Wah, cantiknya lukisan kamu!” (Salah)
b) “Wah, Papa suka kombinasi warna biru dan putih pada lukisan langit ini!” (Betul)
Menurut ahli psikologi, anak yang diberi pujian secara spesifik akan belajar untuk meningkatkan usaha yang lebih berlipat-ganda berbanding pujian yang bersifat umum.
Foto Kredit : mibebeyyo.com.mx
3. Puji Dengan Ikhlas / Realistik
Anak-anak sebenarnya lebih sensitif dan intuitif berbanding apa yang anda sangkakan. Jadi, jangan ambil remeh dan elakkan pujian ‘sepintas lalu’ kerana mereka tahu membezakan sama ada anda betul-betul ikhlas atau sekadar mengambil hatinya. Walaupun niat kita murni, anak tidak perlu dipuji setiap masa. Hanya puji mereka pada tempat dan waktu yang tertentu sahaja sudah memadai.
Kita perlu ingat bahawa pujian adalah medium untuk melatih keyakinan anak dan tidak wajar digunakan untuk memanjakan anak. Misalnya, jika dia kalah dalam pertandingan, kita tidak boleh memuji dan mengucapkan tahniah padanya hanya untuk mengelakkannya bersedih. Kita perlu mengajar anak untuk menerima kenyataan dan memberi kata semangat untuk menghadapi kekalahan tersebut.
Seperti tabiat terlebih memuji, memuji tidak kena pada tempat juga mampu memberi kesan buruk pada tahap keyakinan anak.
Foto Kredit: voiceofsandiego.org
4. Tidak Membandingkan
Secara tidak sedar, ada kalanya dalam pujian kita ada terselit unsur perbandingan yang tidak sepatutnya.
Contohnya:
a) “Kakak memang hebat dapat nombor satu, adik belajar rajin-rajin ya supaya nanti boleh jadi macam kakak.” (Salah)
b) “Kakak dah berusaha dan korbankan banyak masa untuk peperiksaan. Syukurlah dia dah berjaya.” (Betul)
Sebagai anak, kita mesti tidak suka dibandingkan walau apa jua alasannya. Tambahan pula, ibu bapa perlu mengetahui hakikat bahawa setiap individu adalah unik dan tidak mempunyai minat mahupun kebolehan yang sama.
Foto Kredit: lady.day.az
5. Manfaatkan ‘Body Language’
Tahukah anda, salah satu cara memuji yang paling berkesan tidak memerlukan sebarang kata-kata! Ada masanya juga, kata-kata boleh mengelirukan anak dan merumitkan keadaan.
Cukup sekadar senyuman, pelukan, dan mata anda yang bersinar ini memberi makna mendalam bahawa anda amat berbangga dengan anak anda.
Contohnya, anda boleh buat ‘high five’ dengan anak apabila mereka siap mengemaskan mainan. Dan anda boleh memberi senyuman yang paling manis sambil menggosok belakangnya apabila mereka sedang belajar dan menyiapkan kerja sekolah. Mudah, bukan?
Foto Kredit: iqrafoundation.com
Jangan Sampai Anak ‘Ketagih’ Sanjungan
Anak-anak yang terlalu sering dipuji akan hilang rasa keyakinan pada diri sendiri. Bila terlalu biasa dengan kata-kata penghargaan daripada kita, akan terbit suatu perasaan yang dahagakan pujian. Perasaan ini akan membuatkan anak sentiasa mahu mendengar kata-kata pujian dan seterusnya akan sentiasa merasa tidak yakin dengan kebolehan diri.
Rasulullah juga menegah kita untuk terlebih memuji sesama sendiri kerana dikhuatiri akan terbit rasa ujub atau hasad dengki. Sebaliknya, ucapkanlah ‘Alhamdulillah’ dan doakanlah kejayaan mereka.
Sabda Baginda: “Jika salah seorang dari kalian melihat sesuatu yang menakjubkan dari saudaranya, pada dirinya atau pada hartanya, maka doakan keberkatan padanya, kerana sesungguhnya penyakit ain itu haq (benar). (HR Ahmad)
Walau bagaimanapun, pujian adalah antara elemen penting dalam cara berkomunikasi dengan anak. Seteguh manapun anak kita, mereka masih perlukan kata-kata rangsangan daripada kita. Semoga anak-anak ini akan menjadi seorang yang lebih optimis dalam apa jua yang dilakukannya- tidak kiralah sama ada ia membuahkan hasil atau sebaliknya!


Walaupun Sibuk, Jangan Tinggal 7 Perkara Ini Supaya Kita Sentiasa Dekat Di Hati Anak

“Selamat pagi ibu, ayah.”

“Selamat pagi.”

“Selamat malam ibu, ayah.”

“Selamat malam.”

Dalam kehidupan moden kini, ramai ibu bapa mempunyai karier tersendiri. Sampaikan ada yang tidak tahu-menahu langsung mengenai perkembangan anak anak.
Perbualan yang ada dari hari ke hari hanyalah selamat pagi dan malam seperti dialog di atas. Lebih teruk lagi, ada yang tidak sempat bertemu muka dengan anak pun kerana sibuk bekerja.
Dalam sebuah kajian yang dijalankan di Singapura, kebanyakan ibu tidak mengetahui kisah harian anak mereka, sebaliknya orang gaji yang lebih mengenali anak anak.
Dengan pelbagai gajet kini, anak-anak lebih mudah ‘terhibur’ tanpa komunikasi dengan ibu bapa.
7 Aktiviti Mudah Rapatkan Hubungan Dengan Anak Walaupun Sibuk
Walaupun sibuk dari hari ke hari, sebagai ibu bapa, kita perlu mengetahui cara berkomunikasi dengan anak. Luangkan sedikit masa untuk mengikut idea-idea di bawah, supaya kita dapat kekal berhubung dan mengetahui perkembangan mereka.
1. Berkongsi kisah sewaktu makan malam
Setelah seharian penat bekerja, luangkan masa di malam hari untuk makan malam bersama sekeluarga. Jikalau makanan yang disediakan adalah dari air tangan ibu, itulah yang terbaik.
Tetapi, jika masa dan tenaga yang ada sangat terhad, beli makanan dari luar pun tidak mengapa asalkan dapat meluangkan masa makan bersama-sama.
Sewaktu makan, berkongsilah kisah harian masing-masing. Wajibkan setiap seorang untuk bercerita mengenai apa yang berlaku sewaktu siang hari.
Anak-anak ingin masa berkualiti
2. Raikan anak
Bukan sekadar meraikan kecemerlangan mereka di sekolah, tetapi raikanlah kebolehan atau minat mereka.
Contohnya, sekali di dalam sebulan, adakanlah aktiviti seperti ‘Hari Chef Cilik’ untuk anak yang minat memasak. Biarkan anak-anak mendekorasi meja makan serta pinggan mengikut kreativiti mereka.
Pastinya mereka berasa seronok dengan aktiviti ini di samping dapat merangsang kreativiti si cilik. Berikan juga mereka kebebasan untuk memilih menu agar mereka merasakan pendapat mereka didengari dan dihargai.

3. Melawat kedai buku bersama-sama
Aktiviti ini bukan sahaja sesuai dilakukan di hujung minggu, tetapi di hari bekerja juga pada waktu malam hari. Bawalah anak-anak ke kedai buku dan lihat kecenderungan mereka untuk memilih buku genre apa.
Anda dapat mengenali minat anak-anak dari situ. Anda juga boleh memilih buku berkaitan kekeluargaan dan boleh dibaca bersama-sama di rumah. Anda juga boleh bawa mereka ke perpustakaan berdekatan. Inilah tabiat yang baik, bukan?
Tanamkan sifat suka membaca pada anak-anak. Melentur buluh, biar dari rebungnya.
4. Berkongsi kisah sukan kegemaran mereka
Di dalam sesebuah keluarga, pastinya akan ada anak yang meminati sukan. Tidak kisah lah sukan jenis apa pun, luangkan sedikit masa anda untuk berkongsi kisah mengenai sukan itu bersama mereka.
Mintalah mereka untuk bercerita mengenai perkembangan sukan atau pasukan yang diminati itu tidak kira di dalam atau luar negara. Dengan cara ini, anak akan merasa bahawa ibu bapa mengambil berat dan menyokong minat mereka.
Foto Kredit: profesionalespanama.net
5. Melakukan aktiviti ‘one-on-one’ dengan setiap anak
Sekali di dalam seminggu, pastikan anda melakukan aktiviti ‘one-on-one’ bersama setiap anak anda secara bergilir. Bawalah mereka ke taman permainan, persisiran pantai, pusat beli-belah, atau ke mana sahaja. Apabila anda meluangkan masa hanya berdua, ini akan dapat mengeratkan lagi perhubungan bersama.
Sewaktu keluar bersama anda boleh bersembang mengenai diri masing-masing. Anak akan merasa dekat dengan anda sekaligus merapatkan jurang di antara ibu dan anak.
Ajaknya bermain dan beriadah.
6. Mengadakan sesi keagamaan sekeluarga
Bagi anda yang beragama Islam, anda boleh meluangkan masa dua atau tiga kali seminggu untuk mengahafal ayat atau surah dari al-Quran. Bacalah bersama-sama dan dengarkan bacaan dari anak-anak secara bergilir sehingga ayat atau surah tersebut mampu dihafal. Sentiasa solat berjemaah sekurang-kurangnya sekali sehari dan luangkan masa untuk tazkirah ringkas setiap kali selepas solat berjemaah.
Bagi yang beragama lain, anda juga boleh meluangkan masa berkomunikasi dengan anak melalui aktiviti keagamaan masing-masing dan membaca kitab agama sekeluarga.
Walaupun anak masih belum faham, tidak mengapa. / Foto Kredit: http://qadin.az/
7. Malam keluarga sekali seminggu
Tetapkan satu malam di dalam seminggu menjadi ‘malam keluarga’ dan adakan aktiviti seperti bermain “boardgame” atau menonton sesuatu filem bersama sama di rumah. Ini bukan sahaja dapat berkomunikasi dengan anak, malah akan mengeratkan hubungan di antara anak-anak itu sendiri.
Dengan aktiviti seperti ini, hubungan kekeluargaan yang ada akan lebih kukuh dan mesra.

Kalau Bukan Ibu Bapa Yang Berkomunikasi Dengan Anak, Siapa Lagi?
Dengan mengamalkan beberapa idea yang dinyatakan di atas, hubungan antara anda dan anak-anak pasti lebih mesra dan sentiasa terhubung.
Siapa lagi yang perlu paling dekat dengan anak-anak jika bukan kita? Apabila pembantu rumah lebih mengenali anak-anak berbanding kita, sedih bukan?


“Ingatkan kali ini dapatlah aku merasa nak timang bayi. Tapi, belum ada rezeki keguguran 2 bulan. Buat masa ni, aku kena fokus amalkan cara berpantang keguguran untuk sihatkan tubuh.”
Sebenarnya tak ramai yang menyedari betapa perlunya penjagaan diri selepas mengalami keguguran. Malah, orang-orang tua berpendapat bahawa ianya sama penting atau lebih serius berbanding cara berpantang selepas melahirkan bayi.

Ini kerana, keguguran boleh menyebabkan masalah ‘angin’ yang berpunca daripada keracunan darah. Keracunan ini menjadikan wanita cenderung terdedah kepada pelbagai penyakit. Ibu juga akan mengalami bisa seperti sakit yang tajam di bahagian ari-ari, pinggang dan sendi selepas keguguran.
Foto Kredit: lexicolatry.com

5 Cara Berpantang Keguguran Yang Selalu Dipandang Ringan
Berikut adalah 5 cara berpantang keguguran yang patut diamalkan untuk memastikan tubuh wanita kembali sihat.

1. Tempoh Berpantang
Jika diikutkan nasihat bidan-bidan dan petua orang lama, lebih lama berpantang tentulah lebih elok. Maka, mereka mengesyorkan cara berpantang keguguran adalah seperti orang bersalin, iaitu 44 hari. Walaubagaimanapun, dalam keadaan wanita bekerja zaman ini, ianya hampir mustahil untuk berpantang seperti mana orang bersalin berpantang.
Maka, sekurang-kurangnya seseorang wanita disyorkan berpantang selama 2 minggu selepas disahkan keguguran, sama seperti tempoh cuti MC yang dikeluarkan oleh pihak hospital.
Foto Kredit: oshesakura
2. Pemakanan
Dari segi perubatan, doktor biasanya tidak mengehadkan pengambilan sebarang jenis makanan. Yang penting, ibu mengambil makanan yang seimbang, berkhasiat, dan elakkan makanan yang berminyak, berlemak, makanan rapu, dan makanan yang terlalu manis. Seeloknya, banyakkan minum air suam dan makan makanan berkhasiat seperti sup panas, susu panas, oat, buah kurma, kismis, sayur sawi dan ikan selar.
Bagi yang rajin mengikut pantang larang, cara berpantang keguguran dalam hal makanan sama juga seperti pantang larang ibu-ibu bersalin. Segala jenis ikan berbisa seperti terubuk, bawal hitam, cencaru, tamban, sardin, pari dan makanan laut seperti sotong, udang, kerang, belacan, budu, cencaluk dan ikan masin perlu dielakkan.

3. Aktiviti Harian
Anda boleh kembali bekerja selepas tempoh 2 minggu melainkan anda berasa terlalu lemah atau letih. Sekiranya anda mengalami demam yang teruk, pendarahan yang terlalu banyak dan berpanjangan, atau lelehan berbau pada faraj semasa atau selepas tempoh tersebut, segeralah dapatkan nasihat doktor.
Selain itu, hadkan pergerakan daripada terlalu aktif dan elakkan mengangkat benda-benda berat, terutamanya dalam tempoh sebulan selepas keguguran.
Pastikan anda memakai stokin dan baju lengan panjang pada kebanyakan masa.

4. Penjagaan Rahim
Penjagaan rahim yang rapi selepas keguguran perlu di ambil kira. Selalunya, jika keguguran berlaku pada awal kehamilan, janin yang baru terbentuk akan terkeluar seluruhnya dari badan secara semulajadi. Namun, jika usia kehamilan melebihi 10 minggu, keguguran cenderung menjadi tidak lengkap dan bahagian rahim perlu dibersihkan melalui proses D&C (Dilation & Curettage).
Sekiranya bahagian rahim tidak dibersihkan dengan sempurna, toksin boleh meresap ke sistem tubuh lalu menyebabkan demam panas atau jangkitan di bahagian peranakan.
Di samping itu, anda boleh juga berurut, bertungku, mandi herba, dan sebagainya. Rutin ini dapat membantu untuk melancarkan peredaran darah, melegakan kesakitan, serta memberi keselesaan serta mengembalikan kesegaran tubuh.
Foto Kredit: womens-health-advice.com
5. Mencuba Hamil Semula
Anda tidak digalakkan melakukan hubungan intim dalam tempoh 14 hari semasa berlakunya pendarahan atau selepas disahkan keguguran. Mengikut hukum Islam, wanita tidak boleh disetubuhi selagi mereka mengalami pendarahan. Apa pun, mustahak bagi suami memahami emosi wanita yang mungkin masih mengalami kemurungan akibat keguguran tersebut.
Petua orang-orang tua pula mengatakan pantang dengan suami ini perlu hingga 30 hari, namun itu terpulanglah pada keadaan fizikal anda pada ketika itu.
Sekiranya anda pernah mengalami beberapa kali keguguran sebelum ini, pastikan anda mendapatkan pandangan doktor tentang waktu yang sesuai untuk hamil semula.
Foto Kredit: jugglingmom.com
Teruskan Check-Up Dengan Doktor
Selepas seseorang wanita disahkan keguguran, biasanya mereka akan diberi tarikh temujanji oleh doktor untuk menjalani pemeriksaan selanjutnya. Patuhi temujanji ini agar kesihatan anda dapat memantau tahap kesihatan sebaiknya.
Sementara itu, pastikan anda berehat secukupnya dan jangan terlalu stres memikirkan kehilangan bayi yang dinanti-nanti. Luahkan perasaan anda kepada suami, ibu, atau rakan terdekat. Banyakkan berdoa agar diberi kekuatan untuk bangkit semula. Sentiasalah positif dan jangan berputus asa. Mudah-mudahan, ada rezeki yang menanti tak lama lagi.


Cara Bersalin Paling Mudah Dan Seronok! Pengalaman Sendiri.

Cara Bersalin Paling Mudah Dan Seronok!
Perhatian: Ini pengalaman peribadi penulis. Baru dua kali melalui pengalaman bersalin. Bukan dua puluh kali. Ternyata ia bukan trauma.
Untuk baca dan belajar lebih banyak pengalaman bersalin tahun 2014, juga pengalaman bersalin di hospital kerajaan, boleh ke sini.

Pengalaman Pertama
Izinkan saya menceritakan pengalaman bersalin. Ternyata perjuangan sebenar bagi seorang perempuan adalah setelah dia berkahwin.

Pengalaman ketika menunggu waktu untuk melahirkan anak pertama sangat mendebarkan. Orang kata sakit sangat. Ada orang lain kata seperti sakit senggugut tapi 10 kali ganda lebih dasyat. Aduhai, berdebar sangat rasa apatah lagi masa tu kandungan dah mencecah 38 minggu.

Selepas keluar tanda bersalin iaitu tompokan darah yang sedikit, suami bawa ke hospital. Malangnya hospital di XXX (terpaksa ‘censor’ nama hospital) dan sekitarnya tidak terima masuk sekiranya bukaan serviks di bawah 3cm.
“Bagaimana nak tahu bukaan serviks itu sudah 3cm dan lebih?”
Begitulah soalan saya kepada doktor. Kira-kira sudah 3 kali saya asyik berulang alik ke hospital kerana menyangkakan sudah hampir bersalin. Pada masa tu, dah mula rasa perut kejang dan sakit.
Justeru kami terus ambil keputusan mahu pulang ke kampung. Jaraknya lebih kurang 300++ km. Dalam perjalanan, saya elok sahaja. Tidak pula sakit. Pada tengahari keesokan harinya, saya pergi ke hospital dan diterima masuk ke sana. Jururawat suruh masuk sahaja lagipun di dalam wad lengang sahaja. Duduk-duduk rehat katanya.
Memang betul saya duduk-duduk rehat sahaja. 2 hari 2 malam bercuti di hospital. Makan, tidur, baca Al-Quran dan solat apabila tiba waktu solat. Sekali sekala saya dukung bayi yang baru dilahirkan. Cium kuat-kuat. Comel! Subhanallah…
Kesakitan yang Tenang
Kisah semangat ini bermula apabila rakan sebilik saya yang juga seorang ustazah mahu melahirkan anaknya yang ketiga. Pada malam kedua saya di sana, beliau memberitahu saya akan gerak hatinya mahu melahirkan anaknya pada malam ini. Hati ibunya gelisah kerana sudah 2 hari meninggalkan rumah. Apa cerita pada 2 anaknya yang lain itu.
Saya melihatnya hanya terbaring mengiring sahaja. Kadang-kadang duduk mahu minum air. Beliau mengiring ke arah saya. Saya melihat wajahnya dengan jelas. Beliau selalu menutup matanya. Tapi bukan tidur. Beliau sedang bercerita pada saya akan nikmatnya menjadi seorang ibu. Saya sedang mendengar ceramah agama ‘live’ daripada seorang ibu yang bertarung kesakitan mahu melahirkan anak!
Saya teringat-ingat wajahnya yang manis itu. Banyak tersenyum apabila berkata-kata. Tiba-tiba beliau turun dari katil dan segera betulkan kainnya. Kainnya basah! Baru saya tahu itulah air ketuban. Banyak hingga menitik ke lantai. Saya tawarkan diri mahu memanggil jururawat. Ketika itu sudah pukul 4 pagi. Kami tak tidur malam itu. Beliau menolak kerana mahu berjalan sendiri. Beliau jalan perlahan-lahan.
Saya hanya melihatnya berjalan sehingga beliau masuk ke bilik bersalin. Tak sampai 15 minit, saya terdengar suara bayi menangis.
Allahuakbar!
Selepas subuh, apabila beliau masuk sahaja ke bilik, saya dengan tak sabarnya bertanya padanya dengan soalan bertalu-talu.
“Akak, senangnya bersalin! Tak sakit ke?”
Beliau tersenyum sahaja. Beliau berdoa semoga saya bersalin sebelum beliau dibenarkan keluar. Beliau mahu membimbing saya.
Tengahari itu juga saya sudah terasa sakit. Sakit yang tak pernah dialami sebelum ini. Menggeletar gigi dan seluruh tulang mahu menahan rasa sakit ini. Air mata keluar tanpa sedar.
Kakak sebilik tadi terus menerus memperdengarkan saya dengan alunan zikir. Beliau menyuruh saya berzikir bersama-sama. Kata-kata nasihat terus menerus masuk ke telinga saya. Masyaallah, sampai sekarang masih terngiang-ngiang nasihatnya sepanjang tempoh paling getir dalam hidup saya.
Pada masa inilah, kurma masuk ke mulut saya terus menerus. Sentiasa mengunyah kurma sepanjang masa. Apabila dahaga, minum air masak sahaja. Begitulah pesannya.
Bersalin
Alhamdulillah, suami dapat menemani saya ketika di dalam bilik bersalin. Rupa-rupanya bayi saya berada pada kedudukan mendongak. Maka, saya mengambil masa 1 jam ketika proses mahu meneran. Sangat lama. Alhamdulillah, jururawat bagi saya masa dan tidak paksa ketika proses mengeluarkan bayi.
Saya rasa bertenaga pada waktu tersebut. Malah, sehingga waktu selepas melahirkan. Saya aplikasikan juga teknik memakan kurma semasa mahu melahirkan anak kedua. MasyaAllah, kali ini rasa lebih bertenaga.
Rasa bersalin kali kedua, perasaannya sama sahaja seperti selepas membuang air besar. Tak sakit dan rasa lega sangat kat perut!
Subhanallah. Segala pujian hanya milik Allah SWT.
Kurma
Menjadikan diri sendiri sebagai testimoni kerana memakan kurma sepanjang proses melahirkan anak. Dalam perkataan yang lebih mudah, penawar ketika sakit kontraksi adalah kurma. Badan yang letih menahan kesakitan demi kesakitan sepanjang proses kelahiran bayi dapat diatasi dengan makan kurma.
Kurma menyumbang tenaga dengan serta merta. Tubuh terus kekal bertenaga dan terasa segar menempuh kesakitan demi kesakitan. Sejurus selepas bayi dilahirkan, lebihan kurma di dalam mulut ibu boleh terus dioleskan sedikit ke dalam mulut bayi, ia dinamakan tahnik. Sebaik-baiknya dilakukan sebelum bayi menyusu ibu buat pertama kali. Rujukan daripada buku Tarbiatul Aulad Fil Islam karangan Syeikh Nasih Ulwan.
Bagi bakal ibu yang pertama kali akan merasakan nikmat sakit bersalin, kesakitan itu akan datang dan pergi seperti ombak laut. Malah ombak kontraksi yang datang seterusnya adalah lebih kuat dan menyakitkan. Tidak perlu lawan. Cukup hanya tenangkan diri. Bertuahlah wanita kerana setiap kesakitan itu menghapuskan dosa kita yang lalu. Diakui memang sangat menyakitkan. Namun, ia dapat diatasi dengan persediaan fizikal, mental dan rohani yang cukup.
Tiada yang mustahil bagi Allah. Allahuakbar!
Selepas baca pengalaman saya, jangan lupa baca petua mudah bersalin. Ingin kongsi pengalaman bersalin anda? Kongsikan ke [email protected].


Cara Bersihkan Beras Berkutu Guna Oven, ‘Confirm’ Putih & Bersih!

“Alamak, habuknya beras ini, macam mana nak bersihkan…”
Pelbagai cara sebenarnya boleh anda cuba untuk bersihkan beras yang ada kutu dan berhabuk akibat ditinggalkan terlalu lama atau tidak digunakan lagi. Antara cara paling mudah yang boleh dicuba ialah dengan menggunakan oven sahaja. Bukan hanya boleh membakar biskut malah juga ada kegunaan lain.

Tips ini telah dikongsi oleh saudari Nurhasanah Harun di laman Facebooknya dan sehingga kini telah menerima 1.2 ribu ‘share’ oleh pengguna Facebook.
Baca juga: Deko Rumah Guna Vinyl Flooring Harga ‘Bajet’ Tapi Lawa Macam Harga Kayangan!

CARA BERSIHKAN BERAS BERKUTU GUNA OVEN
6 bulan tinggal rumah, beras pun bubuk dah berkampung. Sayang nak buang sebab elok lagi. Cara saya tak jemur sebab saya malas keluar rumah, lagipun sekarang cuaca hujan kan

Panaskan oven sekejap, masuk beras dalam tray dan masuk oven lebih kurang 10 mnit biar betul-betul panas semua beras tu. Mati la bubuk sekali ulat-ulat dia.
Sebelum bakar. Merayap je dia lari pergi bawah

Dah bakar. Ayak buang bubuk dan ambil yang bersih

Ni haaa. Bukan bubuk je, segala habuk pun ada

Siapppp! Dah bersih

*Kalau tak ada oven tu boleh  goreng tnpa minyak dalam kuali. Sekejap sahaja agak-agak panas. Jangan goreng perang macam nak buat pekasam pulak.
Macam mana nak tahu beras masih elok?
Cuba basuh beras kalau tak ada warna putih timbul banyak-banyak tu maknanya elok. Kalau banyak timbul dan ringan, cuba la patahkan beras tu, dalam dia ada ulat bubuk. Semoga manfaat dan selamat mencuba!
Sumber: Facebook Nurhasanah Harun


Buah Kurma Bukan Boleh Main Basuh Je, Ikut Step Ini Barulah Betul-Betul Bersih!

Kurma merupakan antara makanan sunnah yang mengandungi vitamin, karbohidrat, vitamin dan anti oksidan yang mampu menjadi pelindung untuk penyakit berbahaya. Walaupun kurma mempunyai banyak kebaikan namun perlu diingatkan supaya membersihkan kurma terlebih dahulu sebelum makan.
Jangan risau, rasa dan khasiat kurma tidak terjejas jika anda membasuhnya. Buat anda yang tak tahu, ini cara bersihkan buah kurma sebelum makan. Amalkan ya!

Baca juga: Guna 10 Teknik Ini Cuci Kerang Sampai Bersih, Isi Pun Lebih Sedap!
CARA BERSIHKAN BUAH KURMA SEBELUM MAKAN

Seperti mana buah-buahan lain, kurma juga perlu dibasuh sebelum makan. Ini kerana kurma mungkin ada kesan pasir dan habuk.

Sebenarnya penjual dan pembekal sendiri disarankan untuk mencuci kurma sebelum makan. Cuma, pembekal tidak mencuci kerana bimbang rosak akibat kelembapan tinggi.
Mudah sahaja membersihkan kurma, ini caranya:
1. Rendam terlebih dahulu dalam air garam dalam 5 hingga 10 minit.
2. Bilas dengan air bersih dan tapis.
3. Jemur semula di bawah panas terik matahari (kurma akan kembali juicy) atau boleh dimakan begitu sahaja.
Untuk penyimpanan, boleh simpan dalam bekas bertutup dan letak dalam peti sejuk untuk tahan lama.
Sebelum makan, jangan lupa untuk mengopek dahulu buah kurma agar tiada sebarang serangga tersembunyi di bahagian dalam. Semoga artikel ini memberi manfaat buat pembaca di luar sana.
Sumber: Facebook Public Health Malaysia


Cara Bersihkan Dapur Lepas Masak, Berkilat-kilat Macam Baru!

Mesti ramai nak tahu apa rahsia bersihkan dapur gas tu supaya nampak bersih, cantik dan berkilat-kilat macam dapur baru ni kan?
Tak perlu nak pakai sabun special yang mahal-mahal tu.

Cuma guna bahan di dapur saja.
Jom kita tengok cara yang dikongsikan oleh Dapur Pak San ini.

Cara Bersihkan Dapur Dengan Mudah, Berkilat-kilat Macam Baru
Ramai bertanya dan nak tau cara untuk kilatkan dapur seperti baru.

Cara-caranya:
1. Tabur atas dapur baking soda + garam . Kemudian tuang sabun cuci piring.
2. Lumur bagi samarata ke semua tempat. Tutup guna tisu dan tuang cuka. Pastikan cuka meresap dan basah.
3. Biarkan dalam 1 jam . Lepas tu buka dan gosok guna besi pengosok periuk.
Inshaallah senang bersih kotoran degil atas dapur dapur. untuk kuali pun boleh guna tips ni .
Kredit petua & foto: Dapur Pak San
Baca juga:

Resepi Mee Calong Terengganu Sedap & Mudah Sangat
9 Cara Halau Semut Guna Bahan Di Rumah. Confirm Semut Lari!


Cara Bersihkan Filter Aircond Di Rumah Yang Dah Berhabuk. Barulah Sejuk!

Dengan cuaca panas di Malaysia, kebanyakan rumah kini menggunakan aircond untuk membantu menyejukkan udara.
Tak kiralah sama ada kita cuma guna aircond waktu nak tidur atau waktu cuaca panas petang-petang, kita juga mesti kerap membersihkan bahagian filternya supaya aircond kekal sejuk dan dapat berfungsi dengan lebih efisyen.

Di sini kami kongsikan cara bersihkan filter aircond di rumah dengan langkah step-by-step yang ditunjukkan oleh Ahmad Syahril Mohd.
Jom DIY sendiri. Senang je!

Cara Bersihkan Filter Aircond Di Rumah Yang Dah Berhabuk
Mungkin ramai yang dah tahu, tapi saya sekadar nak bantu kawan-kawan yang belum tahu.

Bila aircond dah rase kurang sejuk, filter tu penuh habuk dah tu. Jadi jom kita belajar bersihkan supaya pengudaraan dalam rumah pun lebih lancar bila pasang aircond tu nanti.
1. Buka Filter
Cara nak buka filter tu, mula-mula tarik di bahagian ini, dekat kedua-dua belah kiri dan kanan aircond.

2. Keluarkan Filter
Lepas tu keluarkan filter di depannya.
Caranya tarik je perlahan-lahan.
Macam ni rupa filter tu.

3. Bersihkan Habuk
Kemudian sapu habuk tu bagi bersih.

Nak bersihkan atau basuh guna air pun boleh. Tapi lepastu pastikan kering dulu baru pasang semula.

4. Pasang Semula
Cara nak pasang balik pun sama lebih kurang macam buka tadi.

Cuma tolak masuk semula ke tempatnya.

Tolak filter sampai ia masuk ke senggatan ni.

5. Tutup Semula
OK dah siap pasang macam ni, tutup kembali penutupnya.

Barulah Aircond Rasa Sejuk!
Mudah kan buat sendiri?
Jadi sementara ada masa cuti ni bolehlah buat. Barulah aircond tu rasa sejuk sikit.
Sebenarnya seeloknya filter aircond ni dicuci atau dibersihkan setiap 2 minggu sekali, bergantung pada kekerapan kita menggunakannya. Kalau udara sekitar rumah kita berhabuk dan kurang bersih, kenalah bersihkan dengan lebih kerap.
Langkah membersihkan filter aircond ni juga adalah sebagai maintenance yang membantu memanjangkan hayat aircond kita supaya ia dapat berfungsi secara optimum buat masa yang lebih lama.
Jadi dah tahu ni, lepas ni bolehlah buat selalu ya!
*Cara bersihkan aircond ini dikongsikan oleh  Ahmad Syahril Mohd menerusi Facebook. Sebarang pertanyaan dan maklumat lanjut sila rujuk post asal beliau di SINI.


Gusi Bayi Perlu Dijaga Walaupun Belum Tumbuh Gigi. Ini 8 Tips Penting!

Jangan ingat anda hanya perlu menjaga kesihatan gigi bayi hanya selepas mereka tumbuh gigi. Sepatutnya, sejak bayi lahir lagi penjagaan mulut bayi patut dititikberatkan. Ibu bapa juga harus mengetahui cara bersihkan gigi bayi dengan betul.
Berikut adalah perkongsian yang boleh dijadikan panduan oleh doktor Nurfarahin Sufri.

8 Tips Penjagaan Dan Cara Bersihkan Gigi Bayi Yang Betul
Disebabkan ramai kawan-kawan saya yang baru dapat baby, ramai anak kecil, dan ada yang dah besar sampai gigi kekal nak tumbuh tapi masih tak pernah bawa jumpa dentist lagi, ini saya share sedikit tips untuk jaga gigi susu.
1. Penjagaan Gusi Penting Walaupun Belum Ada Gigi
Gusi anak perlu dijaga walaupun gigi belum tumbuh. Ini kerana susu mengandungi karbohidrat yang berkanji dan ada yang bergula. Kalau sisa susuan tidak dibersihkan, ia menyebabkan mulut anak akan berbau masam dan gusi/lidah boleh menjadi keputih-putihan dan tidak sihat. Anak pun tak selesa. Sambil-sambil membersihkan gusi/lidah bayi, niatlah nanti gigi anak aku tumbuh sihat dan kuat.

Ada juga ibu-ibu yang mengadu anaknya nak tumbuh gigi, tapi saya ditanya mengapa mereka yang sakit gigi? “Macam mana boleh berjangkit? Seminggu dah sakit ni…” Wahai ibu-ibu, masalah gigi ibu tak ada kaitan dengan anak ya. Mohon pergi jumpa doktor gigi dengan kadar segera!

2. Gosok Gigi Seawal Gigi Pertama Tumbuh
Gigi pertama akan tumbuh lebih kurang pada usia 6 bulan. Nampak saja gigi mula timbul, bersihkan gigi itu menggunakan kain bersih yang dibasahkan (guna air masak lagi baik).
Kalau bayi dah pandai gigit, boleh belikan berus khas yang sesuai untuk umur mereka. Takut nanti mereka gigit jari kita. Sakitnya!
Foto Kredit: shutterstock.com
3. Elak Anak Hisap Botol Susu Sambil Tidur
Ini sebenarnya paling penting. Jangan ajar anak hisap botol susu sambil tidur. Susu badan pun tak boleh.
Ini kerana kandungan kanji atau karbohidrat dalam susu akan membentuk lapisan melekit (plak) pada permukaan gigi yang menyebabkan gigi rosak. Karat-karat warna coklat.
Ada ibu bapa cakap, “Gigi anak saya reput doktor, makin saya berus makin reput.” (Cehh banyak laa..)
4. Bilas Mulut Bayi Setiap Kali Selepas Menyusu
Untuk bayi yang berusia 6 bulan ke atas, sebaiknya beri minum air masak sedikit selepas menyusu. Tak perlu banyak. Ala-ala membilas saja.
Bagi bayi di bawah 6 bulan yang belum boleh minum air suam, memadai lap saja menggunakan kain lembap yang bersih.
Foto Kredit: elmarada.org
5. Jangan Isi Air Bergula Dalam Botol Susu
Ini sememangnya kesalahan besar yang patut dielakkan. Ada ibu bapa yang letak air sirap, teh o, milo, dan sebagainya.
Siapa yang dah mulakan tabiat begini, masih sempat lagi untuk hentikan ya!
6. Bawa Anak Jumpa Doktor Gigi Seawal Usia 6 Bulan
Masa anak 6 bulan, seeloknya mereka dah dibawa berjumpa misi atau doktor gigi. Di sini nanti, lebih banyak penjelasan yang dapat disampaikan dengan jelas. Ada dental kit boleh tunjuk demo sekali.
Janganlah takutkan budak-budak dengan doktor. “Haa nanti doktor cabut gigi…” Dah kenapa pula tak ada angin, tak ada ribut, kami nak pergi cabut gigi budak. Bagilah anak cerita yang baik tentang doktor gigi dan staf di klinik gigi. Contohnya, “Jangan takut anakku. Doktor semuanya baik, cantik, sopan-santun, penyayang…. Misi baik tau, nanti dia tolong sapu ubat kalau ada gigi yang nak rosak tu.” Barulah anak tak takut. (Boleh abaikan yang tak penting.)
Foto Kredit: everlastingsmile.com
7. Jangan Kongsi Makanan Dengan Anak
Jangan salah faham ya. Nampak macam menghalang keakraban seorang ibu dan anaknya. Sebenarnya bukan begitu.
Cuma, gigi orang dewasa macam kita, gigi dah penuh. Jadi, ada bakteria lebih kurang 1000+ jenis yang duduk dalam mulut kita. Bila kita kunyah-kunyah makanan dan beri pada anak, dengan jayanya kita telah memindahkan bakteria dalam mulut kita pada anak. Secara tak langsung, gigi mereka pun tak selamat jugalah.
8. Elak Puting Tiruan
Akhir sekali, jangan bagi puting tiruan atau elakkan anak hisap jari. Nanti gigi jongang tak cantik.
Foto Kredit: univision.com
Pentingnya Menjaga Gigi Susu
Mungkin ada yang beranggapan gigi susu akan diganti dengan gigi kekal. Namun sebenarnya gigi susu bayi dapat mempengaruhi perkembangan bayi. Apabila gigi anak sihat, maka anak tidak akan mengalami kesulitan untuk mengunyah makanan yang diberikan. Oleh itu, keperluan nutrisi dapat dilengkapi sejak kecil.
Selain itu, mulut merupakan gerbang bagi makanan sebelum ianya sampai ke organ pencernaan. Sekiranya cara bersihkan gigi bayi tidak dilakukan dengan betul, maka bakteria dan kuman pun akan bersarang dan ikut masuk ke dalam pencernaan bersama makanan. Jika keadaan ini berterusan, sedikit sebanyak ia turut akan menjejaskan kesihatan anak, bukan?

*Penulisan asal tentang tips penjagaan gigi dan cara bersihkan gigi bayi oleh Doktor Nurfarahin Sufri ini diterbitkan semula dengan kebenaran beliau. Untuk lebih banyak perkongsian dan tips berkaitan kesihatan gigi, boleh ‘follow’ beliau melalui Facebook di SINI.


Cara Bersihkan Tangki Seterika Wap Dengan Betul, Barulah Tak Berlumut!

Pasti ramai dalam kalangan kita yang menggunakan seterika wap kerana mempunyai fungsi yang sesuai dan mesra pengguna. Walaubagaimanapun, tahukah anda  bahawa dinding tangki untuk mengisi air pada seterika berwap itu akan menjadi berlumut jika tidak dibersihkan dalam tempoh yang lama.
Oleh itu, ini merupakan cara yang betul untuk anda bersihkan tangki seterika wap dengan betul supaya tangki air tidak berlumut dan bersih!

Baca juga: Tips Hilangkan Kesan Hangus Pada Seterika Guna Panadol, Jadi Baru Terus!
CARA BERSIHKAN TANGKI SETERIKA WAP DENGAN BETUL, BARULAH TAK BERLUMUT!
1.Mula-mula, tanggalkan tank drop daripada tapak tangki tersebut supaya kerja kita lebih mudah dilakukan kerana dibawah itu mempunyai litar elektrik untuk mengelakkan daripada terkena air ketika proses mencuci ini dijalankan.

2.Seterusnya tutup saluran air yang terletak di bawah tapak tangki itu supaya ketika proses mencuci nanti air pencuci tidak akan keluar.

3.Kemudian masukkan pencuci tangki sebanyak 2 liter ke dalam tangki seterika itu.

4.Dan biarkan selama 1 jam.

5.Seterusnya, selepas keluarkan air pencuci tangki tadi daripada tangki seterika ke dalam bekas kosong.Buang air itu sehingga habis.

6.Langkah seterusnya, bilas tangki tersebut dengan air panas supaya baki kotoran di dalam tangki tersebut dikeluarkan sepenuhnya sehingga bersih. Akhir sekali pasang kembali tapak tangki tersebut dan boleh menggunakannya.

7.Kesimpulannya, seterika wap ini banyak fungsi serta kelebihannya yang dapat memudahkan urusan, menjimatkan masa serta mempunyai mod penjimatan elektrik. Proses mencuci ini boleh dilakukan sekiranya di dalam tangki itu mempunyai kotoran dan lumut.

Oleh itu jika ada kesempatan masa sila pantau keadaan tangki seterika wap itu samada bersih atau tidak di rumah anda supaya kelihatan bersih dan rapi. Selamat mencuba!
Sumber: Repair Iron Bangi


Baru Dapat Bayi Perempuan? Ini Cara Mencuci Kemaluan Si Kecil, Baru Betul-Betul Bersih!

Kemaluan bayi perempuan sangat sensitif dan perlu berhati-hati membersihkannya. Untuk ibu bapa yang mempunyai bayi perempuan, cara bersihkan kemaluan dengan betul perlu diambil tahu supaya dapat mencegah jangkitan kuman.
Selain mencucinya menggunakan air sahaja, ada beberapa cara lain ibu ayah boleh cuba untuk bersihkan kemaluan bayi perempuan. Kalau salah cara, boleh luka. Kan dah bahaya tu.

Baca juga: Ramai Ibu Bapa Silap Mendidik Anak, Cuba Semak 10 Tips Ini, Terutama Yang No 5. Itu!
CARA BERSIHKAN KEMALUAN BAYI PEREMPUAN, PENTING!

Krim lampin, peluh dan benda lain boleh berkumpul sekitar kemaluan bayi perempuan. Tetapi secara umum, ibu perlu membersihkan di dalam dan sekitar bibir faraj hanya untuk menghilangkan kesan najis.

Untuk membersihkannya, ibu boleh basahkan bebola kapas menggunakan air suam, kemudian pegang kaki bayi dan lap. Mulakan di hadapan dan lap perlahan-lahan ke belakang. Gunakan bola kapas baru jika perlu mengelap semula. Keringkan bahagian kemaluan bayi dengan menepuk perlahan menggunakan tuala.
Jangan sesekali gunakan deodoran faraj atau douch kerana bahan kimia akan meningkatkan risiko jangkitan pada faraj bayi. Perkara biasa bagi bayi perempuan mengalami keputihan berdarah dalam beberapa minggu pertama selepas kelahiran. Ini adalah tindak balas bayi terhadap hormon ibu, yang masih berada di dalam badan bayi.

Selain itu, boleh tambah sedikit sabun mandi bayi bebas pewangi dan bebas alkohol untuk membersihkan kemaluan bayi tapi pastikan sabun mandi bayi tersebut dicampur sedikit air terlebih dahulu.
Jangan terus sapu pada tubuh bayi dan semasa menukar lampin, teknik lap dari depan ke belakang akan membantu menghalang bakteria berpindah dari bahagian bawah bayi anda ke faraj atau uretranya, dan menyebabkan jangkitan.
Jika lampin bayi sangat kotor dan najis melekat pada bibir faraj (labia)), lakukan perkara berikut:
– Dengan jari yang bersih, bersihkan bibir faraj bayi dengan lembut dan perlahan.
– Gunakan pad kapas lembap atau tisu basah bayi bebas pewangi untuk membersihkan kemaluan bayi dari depan ke belakang.
Jika bayi buang air besar sebelum mandi, bersihkan kemaluan dan bahagian punggung sebelum memasukkannya ke dalam air. Ketika mandikannya, gunakan air dan siram sekeliling sebelum mencuci punggung bayi menggunakan span atau kain.

Untuk mengelakkan punggung dan kemaluan bayi luka, jangan gosok terlalu kuat. Sebaiknya gunakan teknik tepuk untuk mengeringkan kulit.
Jika kulit di bahagian bayi kering, boleh tambah emolien mandian ke dalam air ketika mandi. Namun, berhati-hatilah, kerana ia boleh menyebabkan licin dan sedikit sukar untuk dikendalikan.
Sumber: Raising Children & Baby Centre


Cara Nak Bersihkan Kipas Meja Dengan Pantas, 5 Minit Siap!

Membersihkan kipas boleh dikategorikan sebagai kerja yang renyah terutama sekali kalau nak membersihkan kipas meja. Maklumlah bukan sahaja kipasnya yang perlu dicuci malah jaring-jaring penutup kipas juga perlu dicuci satu persatu. Makan masa!
Oleh itu, ada cara yang mudah dan pantas anda boleh gunakan untuk membersihkan kipas meja ini dengan pantas guna bahan rahsia. Bila dah cuba, rasa macam hari-hari nak bersihkan kipas!

Baca juga: Cara Bersihkan Tangki Seterika Wap Dengan Betul, Barulah Tak Berlumut!
CARA NAK BERSIHKAN KIPAS MEJA DENGAN PANTAS, 5 MINIT SIAP!
Nak bersihkan kipas ni salah satu perkara yang malas nak buat tapi time panas nak angin kuat. Macam mana tu ye? Nak bersihkan kipas ni senang je sebenarnya. Jom follow cara ni!

1.Bahan rahsia pertama ialah cuka makan. Bukan guna satu botol ni tau. Hanya setengah gelas sahaja.

2.Kemudian, masukkan bahan rahsia kedua iaitu baking soda. Masukkan 3 sudu baking soda ke dalam gelas. 3 sudu je tau, jangan lebih-lebih pula ye.

3.Bahan yang terakhir sekali ialah pencuci pinggan. Masukkan 2 sudu pencuci pinggan ke dalam gelas berisi soda bikarbonat dan cuka tadi. Kemudian kacau-kacau dengan sudu.

4.Selepas dah siap korang tuang ke dalam botol spray. Botol spray kecil ni dekat eco pun ada. Jangan rembat yang kakak atau mak korang punya dah la. Nanti tak pasal-pasal tak boleh makan.

5.Spray campuran 3 bahan tadi pada permukaan kipas.

6.Kemudian balut kepala kipas dengan plastik. Make sure plastik tu lagi besar dari kepala kipas. On kan suis kipas dan tekan pada kelajuan maksimum dalam masa 5 minit.

7.Tada! Bersihkan. Tak perlu susah-susah nak tanggalkan kepala dan bilah kipas. Lepas ni tiap-tiap minggu cuci kipas.

8.Habuk yang keluar dari kipas selepas siap dibersihkan.

Video penuh:

 @eidiliz
Cara Mudah Nak bersihkan Kipas#nakdengar #jombelajar #Jomfollow
 ♬ original sound – Eidil Iz – Eidil Iz

Sumber: Tiktok @eidiliz


Cara Bersihkan Kipas Siling Sepantas Kilat, Tak Lenguh!

“Penatnya cuci kipas ni, terkehel leher..”
Mesti ramai dalam kalangan kita yang mengalami situasi yang sama seperti di atas apabila sedang membersihkan kipas siling bukan? Memang akan lenguh segala lengan dan leher kerana perlu mendongak dalam tempoh yang lama. Tapi, masih tak bersih juga kipas tersebut!

Oleh itu, mari ikuti perkongsian menarik dari seorang Youtuber melalui saluran Youtube beliau iaitu CrazyIndianHacker langkah bersihkan kipas siling dalam masa 57 saat tanpa penyapu atau tangga. Kena buat ni!
Baca juga: Cara Repair Leher Baju T-Shirt Kembang Jadi Baru Dari Pakar Dobi Jepun

Cara Bersihkan Kipas Siling Dengan Cepat

Bahan-bahan Yang Dilakukan :
1.Penyapu bulu ayam
2.Penyampung paip pvc
3.Paip pvc
4.Kayu
Langkah-Langkah
1. Sediakan dua batang penyapu bulu ayam macam gambar di bawah ini.

2. Potongkan pada bahagian pemegang penyapu bulu ayam seperti yang dilakukan ini.

3. Pasang atau cantumkan penyambung paip pvc bersama paip pvc yang lain.

4. Masukkan dua batang penyambung bulu ayam tersebut pada penyambung paip pvc itu. Ia akan menjadi roda bulu ayam seperti gambar di bawah ini.

5. Sambungkan kayu yang panjang dan lekatkan dengan salotape untuk dijadikan pemegang.

6. Ini adalah hasil akhir yang telah siap.

7. Dan sekarang anda boleh mula mencuci kipas syiling rumah dengan mudah tanpa penyapu atau tangga. Paling best seminit sahaja bersih kipas.

Sumber: CrazyIndianHacker


Cara Genius Bersihkan Kipas Siling Dengan Sarung Bantal. Tak Kotorkan Rumah!

“Malasnya nak bersihkan kipas siling ni. Nanti habuknya jatuh, nak kena sapu lantai pulak…”
Bila kipas dah mula perlahan dan angin yang dihasilkan pun dah berkurang, itu tandanya kipas perlu dibersihkan. Habuk-habuk yang melekat pada bilah kipas menyebabkan putaran kipas menjadi perlahan dan kurang efisyen untuk memutarkan angin dengan berkesan.

Yang malasnya, bukan senang nak bersihkan kipas siling di rumah, lebih-lebih lagi bila kita tak ada banyak masa untuk diluangkan pada hari tersebut. Mak-mak pula faham sajalah, kadang-kadang baru mula membersih 5-10 minit, anak kecil pula dah terjaga. Lantai yang penuh habuk tentu akan membimbangkan kesihatan anak-anak kecil yang cepat sensitif.
Jadi, di sini kami ingin kongsikan salah satu cara genius untuk anda membersihkan kipas siling dengan cepat tanpa mengotorkan ruang dalam rumah.

Cara Bersihkan Kipas Siling Dengan Cepat Tanpa Kotorkan Rumah
Untuk membersihkan kipas siling dengan cepat, mudah, dan tidak mengotorkan rumah, kita tak perlu gunakan penyapu siling, tuala, atau kain buruk sebab cara seperti ini akan menyebabkan habuk berterbangan serta mengotorkan lantai.

Sebenarnya tak perlu pun apa-apa alatan yang canggih. Tapi apa yang kita perlukan hanyalah 1-2 helai SARUNG BANTAL yang dah lama.
Caranya mudah saja.
1. Spray Cuka Pada Sarung Bantal
Mula-mula, sediakan 1-2 helai sarung bantal lama.

Kemudian, bancuhkan 2 sudu besar cuka dengan sedikit air biasa. Kemudian, masukkan bancuhan air ini ke dalam botol spray. Seperti yang kita tahu, cuka memang biasa digunakan sebagai agen pembersih kerana mempunyai sifat berasid dan antibakteria.
Semburkan ke bahagian dalam sarung bantal yang dah lama. Sembur secukupnya hingga agak lembap.
Kalau tak ada cuka atau tak suka pakai cuka, boleh juga guna agen pencuci lain macam sabun pencuci.
Foto Kredit: snughughome.com
2. Sarungkan Pada Bilah Kipas
Kemudian, bersedialah untuk memanjat tangga dan membersihkan bilah-bilah kipas.
Sarungkan sarung bantal yang dah disembur dengan cuka tadi pada bilah kipas pertama.

3. Kesat Habuk Sampai Bersih
Bila dah sarungkan, inilah masanya untuk anda kesatkan habuk-habuk pada kipas hingga tertanggal.
Kalau kita guna sarung bantal begini, semua habuknya akan jatuh dan terperangkap dalam sarung bantal. Jadi, habuknya takkan berterbangan dan tak mengotorkan ruang.
4. Ulang Hingga Puas Hati
Ulangi pada bilah-bilah kipas yang seterusnya hinggalah anda puas hati.
Tengok contoh hasilnya di bawah ini.

Wah, Memang Mudah Dan Cepat
Sarung bantal yang dah memerangkap habuk tadi bolehlah dibersihkan dan dicuci supaya ia boleh digunakan semula untuk proses mencuci seterusnya.
Genius, kan?
Lepas ini bolehlah cuba guna teknik ini untuk bersihkan habuk pada kipas siling dengan mudah dan cepat, tanpa mengotorkan ruang dalam rumah.
Selamat mencuba!


Cara Mudah Bersihkan Oven Tanpa Menyental, Semua Kerak Tanggal!

“Aduh, lupa nak bersihkan oven lepas bakar ayam semalam. Dahlah berbau rempah dengan pes ayam semua. Ingat kejap lagi nak buat kuih raya. Macam mana cara bersihkan oven yang dah berkerak macam ni ya?”
Menjelang perayaan inilah biasanya oven atau ketuhar masing-masing akan menjadi semakin aktif dengan pelbagai resipi pencuci mulut mahupun hidangan utama. Sedar tak sedar, oven pun dah makin kotor dan berkerak.

Jangan risau, sebenarnya ada cara mudah dan berkesan untuk menanggalkan semua kotoran tersebut dengan mudah dan pantas.
Cara Bersihkan Oven Tanpa Menyental. Mudah, Semua Kerak Tanggal!
Berikut ada beberapa cara bersihkan oven atau microwave yang boleh anda cuba di rumah.

1. Gunakan Air
Pertama sekali, letakkan mangkuk tahan panas yang berisi air ke dalam oven. Pasangkan oven pada suhu tinggi untuk selama 20 minit. Proses ini dapat membantu menanggalkan gris dan kerak pada permukaan oven.

Apabila ia menyejuk / suam, lapkan permukaan dalaman dengan tisu dapur / kain pengelap yang bersih. Lakukan langkah ini setiap kali anda selesai menggunakan oven supaya ia mudah untuk dibersihkan.
Foto Kredit: youtube.com
2. Cuka
Campurkan 1 liter air bersama 8 sudu cuka. Celup kain dalam air cuka dan lapkan oven. Biarkan selama 15 minit dan bilaskan dengan air bersih. Kesan kehitaman akan segera menghilang.
Cara bersihkan oven sebegini paling sesuai jika anda mencuci oven dalam masa terdekat selepas ia digunakan. Cuka bukan saja bertindak menghilangkan kotoran, tetapi sifat keasidannya turut menjadi pelindung anti-kulat.
Foto Kredit: tescoliving.com
2. Soda Bikarbonat
Boleh juga menggunakan soda bikarbonat bersama dengan sedikit cuka. Campurkan kedua-dua bahan ini dan biarkan ia menjadi pes. sapukan pes ini pada permukaan oven yang terdapat kesan degil.
Biarkan pes ini selama 1 jam hingga 12 jam. Lagi lama lagi berkesan, bergantung kepada tahap kotoran yang terdapat pada oven. Kemudian, lapkan semula dan bilas.
Foto Kredit: roxyonline.co.in
4. Lemon / Limau Nipis
Kalau tak ada cuka, gunakan perahan lemon atau limau nipis untuk menggantikan cara ke-3 di atas. Sifat keasidan lemon bukan saja bertindak sebagai pencuci semulajadi, tetapi turut memberi bauan segar pada oven. Campurkan bersama soda bikarbonat / baking powder dan sapukan pes ini pada permukaan oven.
Selepas dibiarkan 1 jam atau lebih, gunakan kulit lemon atau limau nipis tadi untuk menggosok kesan kehitaman atau kerak dalam oven. Kotoran degil akan tanggal dengan berkesan.
Foto Kredit: ai.ro
5. Spray Cuka
Jika masih tertinggal sedikit kesan kotoran, masukkan cuka (bersama sedikit titisan lemon jika ada) ke dalam botol spray dan semburkan pada permukaan tersebut.
Biarkan seketika dan lap. Ulangi langkah ini beberapa kali.
Foto Kredit: eatboutique.com
Mudah & Berkesan
Demikian tadi cara bersihkan oven yang boleh anda lakukan. Boleh rujuk video di bawah untuk lebih faham.

Selamat mencuba!


Cara Bersihkan Seterika Besi ‘Old School’ Guna Kertas Pasir, Terus Suci Murni!

“Aduh, lekat pulak seterika ni dekat baju. Habis rosak!”
Ini mungkin adalah senario yang sering dialami oleh ramai dalam kalangan kita apabila menggunakan seterika. Tambah pula kalau kita menggunakan seterika jenis lama atau old school yang mempunyai besi yang lebih berat, makin lama diguna makin melekat di baju!

Oleh itu, ada cara yang anda boleh gunakan untuk membersihkan kotoran di permukaan seterika besi tersebut supaya tiada lagi masalah melekat di pakaian hingga terkoyak. Senang sahaja rupanya, jom kita tengok caranya.
Baca juga: Tips Hilangkan Kesan Hangus Pada Seterika Guna Panadol, Jadi Baru Terus!

CARA BERSIHKAN SETERIKA BESI OLD SCHOOL GUNA KERTAS PASIR
Sedikit perkongsian pada mereka yang masih menggunakan seterika macam saya, dengan masalah permukaan seterika yang rosak sehingga koyak baju/seluar yang diseterika..

Masalahnya disebabkan besinya sudah terlekat dengan plastik cair. Hanya guna kertas pasir sahaja untuk baiki permukaan besi seterika tu. Selamat mencuba, langkah-langkag di bawah.
1.Dah melekat-lekat dengan plastik dan kesan-kesan lama.

2.Kertas pasir halus, beli di Kedai Eco RM 2, dapat 4 helai

3.Sebelum guna

4.Gosok pada kertas kuat-kuat.

5.Hasil kotoran

6.Suci murni tanpa dosa.

7.Perbezaan sebelum dan selepas.. Selamat mencuba kawan kawan!

Boleh cuba!
Sumber: Ahmad Syahril Mohd